Harjavallan merkilliset savikiekot herättävät enemmän kysymyksiä kuin tarjoavat vastauksia – KALMISTOPIIRI\nMoilanen Ulla Pronssikausi Rautakausi Suomi\njulkaissut Kalmistopiiri 11.9.2020 11.9.2020\n2 kommenttia artikkeliin Harjavallan merkilliset savikiekot herättävät enemmän kysymyksiä kuin tarjoavat vastauksia\nVuonna 1963 Satakunnan museoon toimitettiin pieniä poltettuja savikiekkoja (SatM 17390), jollaisia oli löydetty viitisentoista kappaletta Harjavallan Torttilan kylästä Nurkkalan tilalta ojaa kaivettaessa. Seuraavan vuoden toukokuussa Unto Salo teki paikalle tarkastusmatkan ja löysi ojan reunasta lisää kiekkoja. Savikiekot olivat 25–35 cm syvyydessä maassa, jossa erottui tummia juovia.\nHarjavallan Torttilasta on löytynyt kappaleita ainakin kolmestakymmenestä pienikokoisesta savikiekosta (SatM 17390). Löydöt sijaitsevat Satakunnan museossa. Kuvan oikeassa alareunassa näkyvät hioimen kappaleet eivät kuulu samaan löytökokonaisuuteen. Kuva: Ulla Moilanen.\nLöytökohta askarrutti Saloa, sillä paikka oli tasaisuudestaan huolimatta melko kivinen, mistä syystä sitä ei ollut raivattu pelloksi. Tarkastuksen perusteella oli mahdotonta sanoa, minkälaisesta löytökontekstista oli kyse. Niinpä Salo teki paikalla koekaivauksen heinäkuussa 1963. Yhden päivän kestäneessä kaivauksessa avattiin 8 x 2 metrin kokoinen alue. Multakerroksen alta tuli näkyviin epämääräinen kiveys, jonka luonne ei kuitenkaan selvinnyt. Kiveykseen ei liittynyt kiekkojen lisäksi muita löytöjä, eikä havaittavissa ollut kulttuurikerrosta, joka olisi kertonut intensiivisestä ihmistoiminnasta. Kiveyksen ja aiemmin kaivetun ojan välistä löytyi vielä lisää kiekkoja ja niiden kappaleita 20–30 cm syvyydestä. Paikalta löydettyjä kiekkoja on Satakunnan museon kokoelmissa yhteensä vähintään kolmisenkymmentä.\nKiekkojen löytöpaikalta löytyi ainoastaan epämääräinen kiveys ja lisää pieniä savikiekkoja. Ensimmäiset löydöt olivat tulleet esiin kaivettaessa ojaa, jossa kuvassa oikealla olevat ihmiset seisovat. Kuva: Unto Salo.\nUnto Salon piirros kiekkojen löytöpaikasta.\nKoska selvää kulttuurikerrosta ei kaivauksessa löytynyt, Salo päätteli, että osa palaneen saven pienistä kappaleista olisivat tiilenpaloja. Sen vuoksi hän esitti, että paikalle olisi jostakin tuotu täyttömaata, jonka mukana kiekot olisivat joutuneet löytöpaikkaansa. Satakunnan museon kokelmissa ”tiilensiruina” luetteloidut palat ovat kuitenkin todennäköisesti rikkoutuneiden kiekkojen kappaleita, sillä ne ovat väriltään ja ainekseltaan täsmälleen kiekkojen kaltaisia. Mitään muuta uudempaan tai vanhempaan ihmistoimintaan viittaavaa ei kaivauksessa löytynyt, eikä maa ilmeisesti ollut värjäytynyttä. Talon vanha emäntä, joka oli kotoisin Karjalasta, kertoi Kannaksella käytetyn samanlaisia kiekkoja verkonpainoina vielä hänen aikanaan. Salon mielestä kiekot eivät (ilmeisesti pienuutensa vuoksi) sopineet rautakautisiksi, joten hän arveli niitä emännän kertomuksen perusteella moderneiksi ja mahdollisesti karjalaisiksi verkonpainoiksi. Salo tosin kertoo raportissaan isäntäväen ihmetelleen sitä, miten painot olisivat joutuneet paikalle. Tila oli perustettu sotien jälkeen, jolloin isäntäväkikin oli asettunut sinne asumaan. Heillä olisi kaiketi pitänyt olla tietoa maansiirrosta paikalle.\nLöytöpaikalta on matkaa Kokemäenjoelle nelisen kilometriä, ja löytöpaikan korkeus vastaa varhaisen pronssikauden rantatasoa. Rannakorkeuden perusteella kyseessä voisi siis periaatteessa olla jopa pronssikauden loppuun tai rautakauden alkuun ajoittuva löytö, mutta Salo ei muutaman koekuoppansa perusteella löytänyt paikan ympäristöstäkään ihmistoimintaan viittaavaa kulttuurikerrosta. Lähin tunnettu pronssikautinen röykkiö (Heinilä E) sijaitsee noin 800 metrin päässä, mitä Salo piti liian kaukaisena sijaintina liittyäkseen savikiekkoihin.\nKiekot ovat säännöllisen muotoisia ja siististi viimeisteltyjä. Kuva: Ulla Moilanen.\nOsassa kiekoista on reiän ympärillä painanne. Kuva: Ulla Moilanen.\nHarjavallan savikiekoista osa on ehjiä, osa hieman rikkinäisiä tai puolikkaita. Kiekot ovat siististi muotoiltuja ja sileäksi viimeisteltyjä. Osa on aavistuksen kaksoiskartion muotoisia, ja osassa reiän kohdalla on pyöreä painanne. Löytökokonaisuus herättää runsaasti kysymyksiä, sillä vastaavia pieniä savikiekkoja, erityisesti yksittäin löydettynä, pidetään usein rautakautisina värttinänpyörinä. Kangaspuun painoiksi tulkitaan yleensä isommat savikiekot, joskin jo pronssikauden Euroopasta tunnetaan vastaavan muotoisia pystykangaspuiden painoja (Kneisel & Schaefer-Di Maida 2019). Harjavallan kiekkojen reikien seinämissä ei kuitenkaan ole näkyvissä lankojen kuluttamia jälkiä, kuten joissakin muissa kiekkolöydöissä. Samanlaisia kiekkoja on käytetty myös verkonpainoina, mutta verkosta ei tässä tapauksessa löytynyt jälkeäkään.\nMistä Harjavallan löydössä oikein on kyse? Ovatko kiekot historiallisia, kuten Salo arveli, vai ajoittuvatko ne sittenkin rautakaudelle tai peräti pronssikaudelle? Mikä löytöpaikan kiveys on? Olisiko paikalta sittenkin ollut löydettävissä esihistoriallinen asuinpaikka, jos sen olisi voinut tutkia tarpeeksi laajalla kaivauksella? Onko kiekkoja käytetty verkon vai kangaspuun painoina, vai voisiko samassa paikassa olla näin monta värttinänpyörää? Miten muut yksittäiset pienet savikiekot pitäisi tulkita? Ei ole tietenkään poissuljettua, etteikö muiden vastaavien kiekkojen joukossa olisi kaikkia edellä mainittuja esineitä. Samoilla savikiekoilla on myös voinut olla monta erilaista käyttötapaa. Harjavallan savikiekot kuitenkin osoittavat, kuinka tärkeää tarkka löytökontekstin selvittäminen on, sillä toisinaan ainoastaan se on ainoa keino esineiden käyttötarkoituksen avaamiseen.\nKirjoittaja on Turun yliopiston arkeologian tohtorikoulutettava ja vuosina 2019-2020 tutkija Kipot ja kielet -hankkeessa, jossa myös savikiekot dokumentoitiin.\nKneisel, J. & Schaefer-Di Maida, S. 2019. Loom Weights in Bronze Age Central Europe. In: Sabatini, S., Bergerbrant, S. (eds.). The Textile Revolution in Bronze Age Europe. Production, Specialisation, Consumption. Cambridge: Cambridge University Press, 80–116.\nSalo, U. 1964. Harjavalta, Torttila, Nurkkala. Kertomus 26.5.1964 tehdystä tarkastusmatkasta sekä 5.7.1964 suoritetusta koekaivauksesta. Satakunnan museon arkisto.\nSatM 17390, löytöluettelo Satakunnan museon arkistossa.\nAvainsanat: esinetutkimus Harjavalta Kipot ja kielet -hanke Satakunta savikiekko Suomi tekstiilit\nIida L. sanoo:\nHei! Minulla on pieni käytännön esimerkki miten tuo pyöreä painanne on syntynyt kiekkoon niitä tehdessä.\nOlen tehnyt viime vuosina erillaisia replikoita löydettyjen savisten värttinänkehrien perusteella harrastajien käytöön. Kauniin symmetrisen reijän tekoa piti kokeilla parikin kertaa että se pysyisi mahdollisimman pyöreänä, siistinä eikä kasvaisi valmistettaessa holtittoman suureksi. Erityisesti kun saven saa tökättyä reijästä ulos tahtoo toinen puoli jäädä röpelöiseksi, kuten muuten kuvassanne valkoisin käsinein käännetyssä kiekossa on käynyt.\nParhaaksi työvälineeksi minulla on osoittatunut puinen työkalun varsi johon voisi istuttaa holkissa työkalun pään, ja varteen on tätä holkkia ajatellen veistetty 90asteen kulman tekevä kaulus/olkapää. Holkin sisään tarkoitettu varren osa on ohut, sileä ja olen sen reunaa vielä vähän teroittanut. Kun tällä työvälineellä ”poraan” keskelle värttinänkehrää reijän, puinen olkapää veistää lopuksi reijän ympärille siistin pienen painanteen, ihan kuten teidänkin savikiekoissanne on, sama toiselle puolelle, mitä ilmeisesti teidän savimaakarinne ei ole viitsinyt tehdä. Hyh.\nVastaavasti näin erään vanhemman keraamikon tekevän teekannun kanteen reijän pienellä työkalulla jossa puuvarteen oli istutettu löysällä ruuvikierteellä oleva metallipää, siinäkin lopuksi puuvarren pää tekee soman painanteen saveen ja viimeistelee työn.\nPyöreä painanne siis tuskin on painettu toisella välineellä valmiin reijän päälle, silloin reuna näyttäisi erillaiselta, tyynymäiseltä, vaan se on tullut siihen jo tekovaiheessa. Tämä on teoriani.\nLisäksi mainitsen että kun niitä värttinänkehriä alkoi kerralla tekemään, oli mielekäämpää tehdä kerralla useampi kymmenen ja polttaa sitten Koroisten keraamikkojen puu-uunilla yhdellä kertaa koko satsi. Jokunen kutoja harkitsi niitä myös pystykangaspuiden painoiksi, ja he olisivat nimenomaan tarvinneet kerralla useamman kymmenen, mutta tälläisten lankapainojen oman painon pitäisi olla mieluiten grammalleen samaa ja kangaspuiden painoiksi minun kehräni eivät ole käyneet. Ehkä teillä on siis värttinänkehrien tukku tai pystykangaspuun painot?\nKiitos Iida perusteellisesta kommentistasi! Tuo painanne vaikuttaa siis selvästi liittyvän esineiden tekotapaan ja on siten erittäin kiinnostava lisätieto!\nEdellinen kohta Luuaineistojen 3D-digitointi tuo aineistot tutkimuksen ja opetuksen saataville\nSeuraava kohta Raision Kansakoulunmäen ristiretkiaikainen kalmisto


Halti - Materiaalit\nDrymaxX-merkillä varustetut tuotteet on suunniteltu toimimaan ääriolosuhteissa. Ne tarjoavat suojaa ja mukavuutta silloinkin, kun sataa, tuulee ja tuiskuaa. Niiden toimivuuden takeena ovat aina sekä tuotteen DrymaxX-materiaali että sen rakenteelliset yksityiskohdat.\nDrymaxX on veden- ja tuulenpitävä sekä hengittävä materiaali, joka soveltuu käytettäväksi ankarissakin olosuhteissa. Materiaalin ominaisuudet määräytyvät DrymaxX-kalvon mukaan. DrymaxX-kalvo yhdistetään vaatteen pintakankaan ja /tai vuorin kanssa aina käyttötarkoituksen mukaan.\nDrymaxX tuotteen rakenne\nPelkkä DrymaxX-kangas ei tee tuotteesta vedenpitävää. DrymaxX- tuotteet on suunniteltu ja valmistettu niin että kaikissa niiden rakenteissa on huomioitu kosteuden pääsyn estäminen tuotteen sisälle. Kaikki saumat on suojattu saumateippauksilla. Brodeeraus ja merkkien kiinnitykset on teipattu tuotteen sisäpuolelta. Taskurakenteet, vetoketjut ja tuuletusaukot on suunniteltu niin että kosteus ei pääse tuotteen sisärakenteisiin. DrymaxXia käytetään vaatteiden lisäksi jalkineissa ja käsineissä.\nDrymaxX tuotteen pesu- ja hoito-ohjeet\nDrymaxX-tuotteet on pestävä erillään ja nurinpäin käännettynä. Linkous, rumpukuivaus ja tuotteen vääntäminen saattavat vahingoittaa tuotetta. Liuottimien käyttö DrymaxX tuotteiden pesussa on kielletty. Tarkemmat pesuohjeet löytyvät erikseen jokaisesta DrymaxX-tuotteesta.\nÄlä riko DrymaxX-kalvoa!\nDrymaxX-kalvo rikkoontuu esim. hakaneulojen aiheuttamista rei’istä. Mikäli DrymaxX -tuotteeseen tulee viilto tai reikä, on ne ompelemisen jälkeen teipattava vedenpitävyyden varmistamiseksi. Silikonia sisältävien kyllästeaineiden käyttö ei ole suositeltavaa.\nKolmikerroksisissa kankaissa DrymaxX-kalvo on pintakankaan ja vuorineuloksen välissä. Kaikki kolme kerrosta on laminoitu yhteen. Tuotteeseen ei tarvita erillistä vuorta.\n2,5-Kerroksisissa DrymaxX–kankaissa pintakangas on laminoitu yhteen DrymaxX-erikoiskalvon kanssa. Kalvon sisäpinnassa on painettu kuvio, joka suojaa DrymaxX-erikoiskalvoa ja estää kalvon tarttumista ihoon. Printtikuvion ansiosta erillistä vuorta ei tarvita, mikä tekee tuotteesta erittäin kevyen.\nKaksikerroksisissa DrymaxX-kankaissa pintakangas on laminoitu yhteen DrymaxX-erikoiskalvon kanssa. Erillinen vuorikangas levittää ja siirtää kosteuden DrymaxX-kalvolle pitäen vaatteen sisäpuolelta kuivana ja miellyttävän tuntuisena.\nMaksimaalista suorituskykyä käyttäjille ja ympäristölle.\nIhmiset jotka ulkoilevat paljon, vaativat vaatetukseltaan äärimmäistä suorituskykyä. Vaatteiden tulee säilyttää kyky lämmittää ja pitää kuivana sääolosuhteista ja aktiviteettitasosta riippumatta.\nTämän vuoksi on tärkeää, että jokaisella erillisellä vaatetuksen kerroksella on ulkoilman ja ihon välillä optimaalinen hengittävyys.\nUloin kerros kohtaa kovimman haasteen: samaan aikaan kun sen täytyy päästää kosteus sisäpuoleltaan ulos, sen tulee pystyä suojaamaan ulkopuoliselta kylmyydeltä ja kosteudelta.\nYhtenä maailman johtavista kalvoasiantuntijoista, Sympatex keskittyy erityisesti juuri tähän ulkokerrokseen. Heidän kehittämänsä kalvo on 100% vedenpitävä, 100% tuulenpitävä ja optimaalisesti hengittävä.\nNäiden keskeisten funktioiden avulla, Sympatexin kalvon suorituskyky on huomattavasti tavanomaista suurempi ja sitä kautta tarjoaa optimaalisen käyttömukavuuden. Sympatex on myös pioneeri ympäristön suojelussa, sillä me tiedämme, että ihmiset jotka nauttivat luonnon tutkimisesta, haluavat myös suojella sitä.\n–materiaalit edustavat teknisten lämpöä eristävien materiaalien viimeisintä sukupolvea. Arcty-laadut ovat optimaalisia materiaaleja väliasuihin, sillä niiden hengittävä mikrorakenne siirtää alusasun kosteuden tehokkaasti ulompiin vaatekerroksiin. Erinomainen hengittävyys sekä hyvä keveyden ja lämmöneristyksen suhde tekevät Arcty-kankaista parhaan mahdollisen suojan kylmää vastaan.\ntarjoaa ylivoimaista lämmöneristävyyttä, sillä se sisältää painoonsa nähden 4–5 kertaa enemmän eristekerroksia kuin tavallinen vanu. Monikerrosrakenteen yksittäinen eristekuitukerros painaa vain 5–10 g/m2, mikä takaa äärimmäisen toimivuuden.\nThinsulate-lämmöneristemateriaalin mikrokuidut ovat ainutkertaisen ohuita, ne sitovat enemmän ilmaa pienempään tilaan, mikä luonnollisesti tekee Thinsulatesta paremman eristysmateriaalin. Thinsulaten lämmöneristyskykyyn eivät merkittävästi vaikuta sen enempää kone- kuin kuivapesutkaan. Testit ovat osoittaneet, että itse asiassa Thinsulate-materiaalin keskimääräinen ”clo” eli lämmöneristysarvo pysyy käytännöllisesti katsoen muuttumattomana useiden pesujen jälkeenkin.\nBody-mapping on innovaatio, jonka avulla voit säätää takin lämpimyyden sääolosuhteiden ja liikunnan tehokkuuden mukaan. Voit lisätä takin lämpimyyttä kiinnittämällä erilliset lämpöelementit, jolloin kehon muut osat eivät kuitenkaan lämpene liikaa. Kevyet elementit on helppo kiinnittää ja irrottaa.\nTuulenpitävä ja vettä hylkivä kalvo on yhdistetty tiiviiseen kosteutta hylkivään pintakankaaseen, sisäpinta voi vaihdella harjatusta sileään. Tuloksena on hengittävä ja kevyt materiaali, josta valmistetut tuotteet soveltuvat aktiiviseen käyttöön.\non tuulta ja vettä hylkivä, erittäin hengittävä ja joustava kalvoton materiaali. Tuote on monikäyttöinen, sillä sitä voi käyttää myös väliasun tavoin\non erittäin joustava materiaali, joka soveltuu extreme-lajeihin. Materiaali hylkii hyvin tuulta ja kosteutta, hengittäen samalla erinomaisesti. Sopii käytettäväksi aktiivisessa liikunnassa sekä vapaa-ajassa. Kalvoton materiaali, jossa pintakangas on tiukkaan kudottua ja sisäpuoli voi vaihdella harjatusta sileään, käyttötarkoituksen mukaan.\nDry Quick on aktiiviseen elämänmenoon tarkoitettu, miellyttävä ja helppohoitoinen kudottu materiaali. Kastuessaan se levittää kosteuden tehokkaasti laajalle alueelle, jolloin vaate kuivuu nopeasti. Dry Quick materiaalista valmistetut tuotteet ovat kevyitä ja pakkautuvat pieneen tilaan ollen ihanteellisia matkustuskäytössä.\nmateriaaleilla on painoonsa nähden erittäin hyvät repimislujuusominaisuudet. Ripstop materiaaleissa on repäisylujuuden parantamiseksi käytetty eri vahvuisia lankoja ja siten niissä yhdistyy sekä keveys että lujuus. Ripstop kankaiden vahvikelangat näkyvät kankaan pinnalla himmeänä ruudukkona.\nElastaani on joustava kuitu, jonka käyttö kankaissa lisää niistä valmistettujen tuotteiden istuvuutta. Joustava materiaali mahdollistaa tyköistuvan leikkauksen ilman että tuotteen käyttömukavuus kärsii.\nMateriaaliperhe johon kuuluu 100% puuvilla, puuvilla-polyesteri sekä puuvilla-elastaani sekoitteet. Soveltuvat käytettäväksi rennossa vapaa-ajan vaatetuksessa. Tuotteet ovat ihoa vasten miellyttävän tuntuisia ja ilmavia.\nUltra Protection Factor luokitus perustuu siihen miten paljon UV säteilyä pääsee kankaan läpi iholle. Mitä suurempi UPF luku on, sitä paremmin vaate suojaa – UPF arvo 50+ tarkoittaa että alle 1/50 UV-säteestä pääsee iholle, toisin sanoen alle kaksi prosenttia säteilystä läpäisee kankaan. UPF arvoltaan 15 – 24 antaa hyvän suojan, 25 – 39 on erittäin hyvä ja 40 tai 50+ antaa erinomaisen suojan. Haltin vaatteissa oleva UPF suoja perustuu kankaan kudontatekniikkaan, ei kemialliseen käsittelyyn.\nTuote on helposti pakattavissa tuotteen mukana tulevaan pakkauspussiinsa.\nBox Ripstop Polyesteri\nErikoiskudontatekniikalla valmistettu ripstop materiaali joka on kolminkertaisella Polyuretaanilla käsitelty vedenpitäväksi. Kankaan ulkopinnassa myös likaa ja kosteutta hylkivä käsittely.\nTwo-tone Ripstop Polyamidi\nKahdella eri sävyllä kudottu ripstop Polyamidi kangas. Kangas on alapuolelta kyllästetty vesitiiviiksi PU:lla ja pinnassa on vielä vettähylkivä käsittely.\nVahva materiaali joka on kulutusta kestävä ja vesitiivis. Tarpauliinin voi myös hitsata saumoistaan.\nPolyesterikangas jossa on hunajakenno rakenne joka vahvistaa kangasta ja mahdollistaa kevyempien perusmateriaalien käytön.\nRipstop kuviolla vahvistettu materiaali joka rakenteensa vuoksi soveltuu hyvin tuotteisiin joita halutaan keventää.\nPehmeä kahisematon kangas metsästysreppuihin. Vedenpitävä kalvo on kankaan nurjalla puolella.\nKäytössä mukavan notkea ja vedenpitävä kangas päivittäiseen käyttöön tarkoitetuissa repuissa ja laukuissa, kolminkertainen PU pinnoite.\nCoolvent on kolmikerros verkkomateriaali joka jättää ilmakanavan selän ja repun väliin.\nHuippukevyt makuupussikangas. Meryl kangas on tehty mikroskooppisen ohuesta filamentista, käyttäen hyväksi uusinta tekniikkaa.\nDuPont Tactel Ultralite Ripstop Polyamidi Du Pont Tactel microfilamentista kudottu kevyt kangas jossa on lisäksi Ripstop kudos vahvistamassa rakennetta.\nSoft Touch Polyesteri\nErikoismenetelmällä käsitelty kangas jossa on pehmeä, nukkamainen pinta joka levittää ja haihduttaa kosteutta ja on miellyttävä ihoa vasten.\nVettähylkivä mutta hengittäväksi käsitelty kangas jossa on pehmeä, nukkamainen pinta.\nKaikki Haltin käyttämä untuva kerätään kuolleista linnuista. Elävistä linnuista ei nypitä untuvaa tai höyhentä. Untuva otetaan talteen ravinnoksi tuotetusta siipikarjasta.\nFill power arvo ilmaisee untuvan kimmoisuutta ja nousukykyä. Arvo 700 on erittäin hyvä arvo ja ilmaisee hyvää eristävyyttä ja untuvan korkeaa laatua.\nUntuvaa suhteessa 80/20. Untuvaa on 80 % ja pieniä höyheniä 20% antamaan täytteelle enemmän kimmoisuutta ja ilmavuutta.\nUntuvaa suhteessa 90/10. Untuvaa on 90 % ja pieniä höyheniä 10% antamaan täytteelle enemmän kimmoisuutta ja ilmavuutta.\nUuden aikakauden teknologian tuote. Yhteistyössä yhden maailman johtavista kuituvalmistajan kanssa kehittämä eriste, joka toimii moitteettomasti myös pohjolan rankoissa ja vaihtelevissa sääolosuhteissa.\nSeitsemän reikäinen kuitu joka varastoi lämpöä sisäänsä ja eristää tehokkaasti kylmää vastaan.\nThermoplastic Polyurethane. Materiaali joka laminoidaan kankaaseen jotta alustasta tulisi ilmatiivis.\nHarjattu 75D Polyesteri\nIholle mukavan pehmeä ja lämmin materiaali. Joko Diamond Ripstop kudoksella tai sileäpintainen kangas.\n75D Honeycomb Ripstop Polyesteri\n75D Diamond Ripstop Polyesteri\nPeruskangas on normaali Polyesteri mutta PU liuokseen on lisätty hopea väriä. Hopeointi parantaa lämmön heijastusta takaisin telttakankaasta. Tämä ominaisuus on erityisen hyvä laavuissa ja pelastuslakanoissa.\nLaadukas ulkoteltta materiaali joka on pinnoitettu Polyuretaanilla (PU ) vedenpitäväksi. Pinnoitteen vesipilariarvo ilmoitetaan mm lukuna, esim. 3000 mm, joka tarkoittaa vesipilarin korkeutta neliösentillä. Tämä materiaali on myös saumateipattu, jolloin teltan vedenpitävyys paranee entisestään.\nMateriaali jota käytetään telttapohjassa sekä suojapusseissa, kankaan erinomaisen kulutuskestävyyden sekä puhkomislujuuden takia. Myös tämä kangas on pinnoitettu vedenpitäväksi.\nVettähylkivä mutta hyvin telttaa tuulettava huippukevyt kangas.\nHengittävä Ripstop Polyamidi\nSisäteltoissa käytetty kangas joka on vettähylkivä, mutta samalla tuulettaa teltan sisätilaa hyvin. Ripstop kudos vahvistaa kangasta entistä lujemmaksi.\nSisäteltoissa käytetty kangas joka on vettähylkivä, mutta tuulettaa sisätilaa hyvin.\nKovaa kulutusta kestävä telttapohjamateriaali. Materiaali on vesitiivis, mutta mahdollisia saumoja ei ole teipattu.\nHalti makuupussien käyttölämpötilojen määrittelemisessä käytämme EN-13537 standardin mukaisia testejä. Standardi määrittelee makuupussien alimmat lämpötilat Comfort-, Limit- ja Extreme käyttöalueille. Comfort arvo osoittaa lämpötilaa, jossa keskiverto nainen ei tunne makuupussissa kylmyyttä. Limit arvo on alin lämpötila jossa keskiverto mies ei tunne makuupussissa kylmyyttä. Extreme lämpötila-alueella nukkuja saattaa tuntea kovaa kylmyyttä. Tällä lämpötila-alueella on nukkujalla hypotermian vaara.


Teatteri&Tanssi-lehti » Duetto nuoren itsen kanssa\nDuetto nuoren itsen kanssa\nKuinka upeaa ja nostalgista onkaan tanssia kolmekymmentä vuotta nuoremman itsensä kanssa duettoa! Siihen ei moni pysty, harvalla on edes mahdollisuus.\nVuonna 1987 Liisa Pentti tanssi ensimmäisen sooloteoksensa Helsingissä vastikään perustetun Zodiak Presentsin jäsenenä. Hän oli juuri palannut kotimaahansa Hollannissa tanssittujen vuosien jälkeen. Nyt Pentti on tarttunut tuohon Klaustro-teokseensa yhdessä nuoren polven koreografi Veronika Lindbergin kanssa.\nTuloksena on nostalginen Klaustro – shhh!, jossa Liisa Pentti tanssii sekä näyttämöllä että takaseinälle heijastetulla vuosien takaisella tallenteella. Moni liikeaihio on sama kuin vuosia sitten, mutta mukana on myös paljon uutta. Pentti tutkii tiedostamattomia liikeratoja ja antaa menneisyyden koreografian löytää uusia uomia.\nTeoksessa on aika silloin ja aika nyt. Välissä kuluneita vuosia ei mainita. Asetelma luo surumielistä tunnelmaa. Videolla nuori hulmuavahelmainen nainen hyppelehtii kuin kesäisellä niityllä, nuoruuden loppumattomalla energialla. Näyttämöllä edessämme Pentti tapailee samoja askeleita aluksi muistellen, varovasti. Hän on pukeutunut roikkuviin farkkuihin ja paitaan, jonka hihoja joutuu jatkuvasti vetelemään ylös.\nTietty sisäänpäin kääntyneisyys luo surumielisyyttä. Ajatukset tuntuvat painavan enemmän kuin jalat.\nArkisuuden alta kuoriutuu kuitenkin sama nainen monta vuotta kokeneempana, mutta yhä herkkänä ja avoimena tanssijana.\nSe nuori nainen, joka hän on ollut, kuplii jossakin ihon alla yhä. Se näkyy pienissä hypähtelyissä, käsien ojennuksissa, herkässä istuvassa kohtauksessa.\nVuoden 2017 Klaustro – shhh! on toisaalta tiivis muistelu kolmenkymmenen vuoden taakse, toisaalta taitavasti koottu remake. Tekijät eivät ala mässäillä menneellä, ja moni asia jää yleisölle paljastumatta.\nTärkeä tekijä niin nyt kuin silloinkin on rakkaus. Aikoinaan rakkaus tuli ja meni, samalla oven avauksella vanha lähti ja uusi astui sisään, Pentti kertoo kaihoisasti. Rakkautta on ilmassa yhä, vaikkei sitä suoraan paljastetakaan.\nAaria oopperasta La Traviata soi, koska se on Pentille tärkeä, oli jo silloin joskus. Muuten tanssia tukevan äänimaiseman on tätä uutta teosta varten luonut Markus Lindén. Veronika Lindberg on yhdessä valosuunnittelija Mia Kivisen kanssa luonut teoksen pelkistetyn mutta erittäin tunnelmallisen visuaalisen ilmeen.\nTeoksessa on myös hauskan yksityiskohtaista muistelua vuosien takaisista esityksistä KOM-teatterin näyttämöllä. Liisa Pentti muistaa yhä teatterin seinien maalikerrokset ja lattian tunnun paljaiden jalkojen alla. Videolla puulattia paukkuu. Kuluneen puutuolin Pentti kertoo olevan saman, jonka hän on alkuperäiseen esitykseen lainannut Teatterikorkeakoulusta. Laina lienee vanhentunut!\nKaikkien taiteilijavuosiensa jälkeenkin Pentti pohtii ajan kulua. Olemmeko muuttuneet?\nKuvassa Liisa Pentti, kuvaaja Sanna Kasma.\nTeatteri &Tanssi+Sirkus 1/2018\nSkelett eines Elefanten in der Wüste, kuva Ute Langkafel/Maifoto


Hetki, jolloin ivanauru sammuu | Innostus & ajattelu\n16 lokakuun, 2018 16 lokakuun, 2018 / Innostusajattelu\naivot, Ajattelu, elämä, Filosofia, historia, johtaminen, lapset, nuoriso, Onnellisuus, tulevaisuus, työ, uusiyhteys\n← Se kuolee valossa\nKokoonnutaan toteemin ympärille kello 8 →\nYksi kommentti artikkeliin ”Hetki, jolloin ivanauru sammuu”\n17 lokakuun, 2018 2:58 am\nPakko laittaa pari sanaa kun aika hyvin resonoi omien kokemusten kanssa.\nEi nimittäin meinannut vittuilulle tulla loppua kun alla oli eka pikku purkkari ja ekoja kertoja vesillä, opettelemassa juttuja kantapään kautta. Eri sattumien summana löysin itseni Pikisaaren rannasta, varmaan alle kilsan päässä lähtöpaikasta. No, paikalle piti hälyttää meripelastus ja tulihan siinä samalla sitten Mansis täyteen paloautoja, ambulansseja ja niiden myötä porukkaa kuin pipoa. Kruununa tietysti pikkubriffi aiheesta seuraavan päivän Pohjalaisessa…\nVoit vaan arvata, ettei vittuilulle meinannut tulla rajoja vastaan millään. Kertaakaan ei silti tullut mieleen, että laitan hanskat naulaan, vaan että opin kyllä soittamaan tätä mun soitinta.\nItse asiassa, vieläkin 18 vuotta myöhemmin joku vanha kaveri muistaa tuosta aina vittuilla kun nähdään. Mutta se on vaan hyvää polttoainetta omien juttujen opetteluun.


Kulti, kutistin veskarit! | NHL.com\nKulti, kutistin veskarit!\nSuomalaiset NHL-maalivahdit suhtautuvat tyynesti varusteiden pienentämiseen - kunhan turvallisuus säilyy\nCALGARY - Kaksikymmentäviisi vuotta sitten, kaudella 1981-82, NHL:ssä elettiin aikamoista hurlumhei-kiekon aikakautta. Silloin peleissä tehtiin keskimäärin kahdeksan maalia ottelua kohti.\nMaalimäärät lähtivät laskuun 1980-luvun puolessavälissä ja kaudella 2003-04 verkko heilui keskimäärin vain 5,1 kertaa.\nSääntötulkintojen tiukentaminen 2005 nosti hetkellisesti maalimääriä, kunnes ne taas lähtivät pienoiseen laskuun. Viime kaudella maaleja tehtiin ottelussa keskimäärin 5,3.\nMaalien määrä ei ole suoraan verrannollinen ottelun viihdearvoon, mutta maalimäärien kasvattaminen on usein puheissa NHL-kehissäkin ja usein huomio kohdistuu maalivahdin varusteisiin. Osasyy 1990-luvun vähentyneisiin maalimääriin löytyi maalivahdeista, jotka oli topattu Michelin-ukon näköisiksi.\nMaalivahdin varusteisiin, esimerkiksi polvisuojusten pituuteen, on tehty jo aiemmin viilauksia. Täksi kaudeksi kohteeksi otettiin alustavasti rintapanssarit ja housut.\nRintapanssarit päätettiin säilyttää entisellään, mutta maalivahdeille ilmoitettiin kauden loppupuolella, että täksi kaudeksi käyttöön tulevat kapeammat housut ja maalivahdit mitattiin niitä varten.\nUusien housujen toimittaminen maalivahdeille on kuitenkin viivästynyt, ja vielä kauden alussakin maalivahdit ovat torjuneet samoilla varusteilla kuin aiemminkin.\nVideo: Rinteen pelastus jatkoajalla\n- Ei ole uusia pöksyjä näkynyt, Nashville Predatorsin Pekka Rinne vahvistaa.\nVaikka tämän kauden muutokset jäivät pieniksi, keskustelu jatkuu. Maalivahtien varusteiden pienentäminen otetaan varmasti asialistalle, kun seurojen managerit taas kokoontuvat yhteen.\nSuomalaismaalivahdit eivät hypi riemusta ajatuksesta pienentää varusteita, mutta toisaalta he eivät asiasta jaksa raivostuakaan.\n- Varusteiden pienentäminen vaikuttaa enemmän isokokoisiin maalivahteihin, joiden pelityyli perustuu laukausten peittämiseen. Mutta vedetään niillä vehkeillä, jotka meille annetaan, Columbus Blue Jacketsin Joonas Korpisalo totesi NHL.com/FI -sivustolle.\n- Aika monta kulmaa tässä asiassa on. Päällimmäisenä nousee esiin turvallisuus. Ihan slimfit mallistoksi ei voi housujakaan muuttaa tai kudit alkavat paukkua läpi, New York Rangersin Antti Raanta sanoo.\n"Paukkua läpi". Ilmaisu tuntuu jo ajatuksenakin ilkeältä, niin kovaa esimerkiksi Aleksander Ovetškinin ja Zdeno Charan lämärit lähtevät.\nVaikka maalivahtien varusteet ovat viimeisintä huipputeknologiaa, kiekko satuttaa, kun se osuu oikeaan kohtaan - tai pikemminkin väärään kohtaan.\nErään näkökulman mukaan maalivahtien varusteista voidaan tehdä hyvinkin pieniä, koska napakat Kevlar-liivit pysäyttävät luodinkin, mutta ihan niin yksiselitteinen asia ei kuitenkaan ole.\nKipu on jo nyt ammattimaalivahtien päivittäinen, ikävä vieras.\n- Kun kiekko ei mene räpylän pussiin vaan osuu johonkin muualle, se tekee aina kipeää, Korpisalo kuvailee maalivahtien arkea.\nVideo: Antti Raannan uskomaton kaksoistorjunta\nRaanta sanoo, että hän joutui totuttelemaan varsinkin uusiin kolme tuumaa matalampiin patjoihin, kun hän vaihtoi SM-liigan NHL:ään.\nJos jostain varusteesta on vielä pakko nipistää, mikä se olisi?\n- En ole ihan varma, että voisiko kilvestä ottaa vähän pois? Räpylästä ehkä jostain levyosasta. Ja rintapanssaria ja housuja voi pienentää - jos on pakko, Raanta sanoo.\nVaikka varusteita on pienennetty, niiden keventyminen on myös parantanut maalivahtien edellytyksiä torjua kiekkoa. Jos maalimäärät todella haluttaisiin ylös, kaivettaisiin maalivahdeille esiin varastojen uumenista vanhat ruskeat patjat, jotka imevät pelin aikana nestettä niin paljon, että varusteiden paino nousee monta kiloa.\n- Kun näkee vanhoja varusteita museossa, tajuaa ettei ole mikään ihme, että joskus ennen eivät maalivahdit menneet niin usein v-asentoon, Raanta sanoo.\nNew Jersey Devilsin Cory Scheider huomautti televisiokanava NBC:n haastattelussa, etteivät kainalon alta livahtaneet maalit ole välttämättä niitä komeimpia.\n-En usko, että pienemmät varusteet tekevät isoa eroa, jos illassa tulee vain 20 laukausta. Haluaisin, mieluummin, että maalimääriä yritettäisiin lisätä kasvattamalla laukaisumääriä, Scheider sanoi.\n- Jossain vaiheessa on pakko todeta, että liika on liikaa. Meidän pitää keksiä kuita keinoja kuin maalivahdin varusteiden pienentäminen, Boston Bruinsin Tuukka Rask sanoi samassa jutussa.\nMaalivahdeilla on tunnetusti kova itseluottamus. Antti Raanta on vakuuttunut, että maalivahdit kyllä keksivät keinoja torjua kiekot, vaikka varusteita pienennettäisisiin lisää.\n- Mutta jääpallomaalivahdeille voisi kehittää lisää varusteita, Raanta ehdottaa vitsaillen.


TEKNINEN JOHTAJA, Loimua Oy\nIlmoituksen osoite: https://tyopaikat.oikotie.fi/tyopaikka/1402451\nTeknisen johtajan eläköityessä haemme monipuolisista asiantuntijoista koostuvan tiimin innostajaksi henkilöä, joka vie Loimuaa edelleen kohti tulevaisuuden lämpöteknisiä ratkaisuja. Oletko sinä johtoryhmämme jäsen ja etsimämme tiiminvetäjä tehtävään?\nLoimua Oy on moderni, sijoittajaomisteinen kaukolämpöyhtiö. Polttoteknologiaan tehtyjen investointien tuloksena jo 90 % Loimuan tuottamasta lämmöstä on biopohjaista vuoden 2021 aikana. Teknisenä johtajana tehtäväsi on tukea Loimuan tuotekehitystä yhdessä asiakkuus- ja kehitysjohtajan kanssa, vastata polttoaineen saannista ja seurata tiiviisti lämmön tuotannon trendejä ja teknologioita. Oman tiimisi kanssa vastaat tietojärjestelmistä, investoinneista, laskelmista ja projekteista, polttoainehankinnasta sekä ympäristö- ja työturvallisuusasioista. Johtoryhmään tuot teknologisen osaamisesi, kykysi seurata polttoainemarkkinoita sekä keskustelutaitosi yhtiön johtamisessa.\nSinulta odotamme erinomaisia näyttöjä esimiestyöstä, kokemusta kaukolämmön tuotannosta ja jakelusta, alan hyvää teknistä osaamista sekä kykyä kehittää asiakkaillemme uusia lämpöratkaisuja ja -palveluita. Arvostamme teknistä korkeakoulututkintoa ja taustaa investointiprojektien parista. Tehtävä edellyttää sinulta suomen kielen lisäksi hyvää englannin kielitaitoa.\nLoimua on hyvin johdettu ja kehityssuuntautunut kaukolämpöyhtiö\nTyöilmapiiriin on panostettu jo usean vuoden ajan tarjoamalla henkilöstölle inspiroivia haasteita ja tehtäviä sekä mahdollisuuksia kouluttautumiseen\nLoimua on korkean työtyytyväisyyden ja työturvallisuuden yhtiö. Henkilöstön tyytyväisyyttä on nostettu vuosittaisten työtyytyväisyyskyselyiden tuomien parannusten kautta\nMahdollisuudet toteuttaa uusia kunnianhimoisia lämpöratkaisuja asiakaskiinteistöille sekä kehittää Loimuan omaa tulevaisuuden lämmöntuotantoa\nPääomasijoittajien omistama yhtiö, jossa henkilöstöllä on strategisiin tavoitteisiin sidottu kannustinjärjestelmä\nLähetä ansioluettelosi, hakemuksesi ja palkkatoiveesi viitteellä FI-15675 Mercuri Urvalin sivujen kautta (www.mercuriurval.fi) viimeistään sunnuntaina 13.12.2020. Mahdolliset kysymyksesi tehtävästä pyydämme lähettämään osoitteeseen kari.hausen@mercuriurval.com\nMe Loimuassa tarjoamme kokonaisvaltaisia, vastuullisia ja asiantuntevia energiaratkaisuja. Haluamme toimia asiakkaillemme luotettavana lähikumppanina. Toimimme alamme suunnannäyttäjänä ja vastuullisuus on meillä arjen tekoja. Tarjoamme asiantuntemuksemme asiakkaan eduksi. Saamme lämmön elämään!\nTuotamme kaukolämpöä ja sähköä sekä myymme ja jakelemme kaukolämpöä ja maakaasua.\nVarmistaaksemme luotettavan lämmön toimituksen uudistamme ja ylläpidämme verkostojamme sekä tuotantolaitoksiamme säännöllisesti. Kehitämme toimintaamme suunnitelmallisesti ja vastuullisesti. Toimimme usealla paikkakunnalla yhteistyössä eri teollisuuden alan toimijoiden kanssa ja hyödynnämme heidän tuotannostaan syntyvää lämpöä kaukolämpöverkossamme.\nTarjoamme entistä monipuolisemmin erilaisia asiakkaiden tarpeisiin räätälöityjä lämmitys- ja jäähdytysratkaisuja. Visiomme onkin: Rohkeasti kehittyen, kuunnellen ja oppien energia-alan parhaiden kokemusten monipalveluyhtiöksi.\nTuotamme kaukolämpöä aina lähellä asiakkaita, paikallisesti. Toimimme seuraavilla paikkakunnilla: Hämeenlinna, Janakkala, Hattula, Akaa, Heinola, Vilppula, Jyväskylä, Laukaa, Uurainen, Oulainen ja Kärsämäki. Lisäksi olemme osakkaana Oriveden Aluelämpö Oy:ssä.\nLoimuaan kuuluu 16 alueellista kaukolämpöverkkoa ja viisi maakaasuverkkoa. Vuonna 2019 Loimuan toimittaman energian määrä oli 1,1 TWh. Työllistämme 92 ammattilaista ja vuonna 2019 liikevaihtomme oli 77,2 miljoonaa euroa. Loimuan omistavat Aberdeen Standard Investments, DIF Capital Partners ja LPPI Infrastructure Investments LP.


Häme Experience palvelee matkailijoita yli kuntarajojen | Kulttuurikiikari\nKoti Ostokset Elämysostokset Häme Experience palvelee matkailijoita yli kuntarajojen\n|*mainossisältö*| Hämeenlinnan matkailu-, elämys- ja hyvinvointipalveluja on voinut jo reilun kuukauden ajan varata Hämeenlinna Experiencen sivulta Doerzissa. Nyt sivusto on saanut oikeudet julkaista myös Janakkalan ja Hattulan elämystuotteita sivullaan. Muutoksen myötä sivuston nimi on myös muuttunut ja on nyt Häme Experience.\nMatkailijoillehan kuntarajoilla ei tunnetusti ole merkitystä. Janakkala on Hämeenlinnan kainalossa ja ulkopaikkakuntalainen ei välttämättä edes huomaa, milloin ollaan Hämeenlinnan ja milloin Hattulan puolella. Tärkeintä on, että kivoja ideoita ja elämyspalveluita voi ostaa helposti ja nopeasti, yhdestä paikasta. Häme Experience on juuri se paikka.\nElämyksiä matkailijoille ja myös paikallisille tarjoava Doerz -sivusto on helppo tapa myydä elämyspalveluja – olit sitten ammattimainen elämyspalvelujen tuottaja tai ihan vaan paikallinen tavis, joka mielellään tapaa uusia ihmisiä jonkin mukavan harrastuksen parissa.\nTämän kevään todellinen menestystarina Häme Experiencessä on Naivistit Iittalassa -säätiön toukokuiset yksityiskierrokset, jotka myytiin viimeistä myöden loppuun. Naivistisen taiteen suurkatselmukseen myytiin neljästä kuuteen hengen ryhmille lippuja toukokuun poikkeustilan aikana. Näin taiteeseen pääsi tutustumaan turvallisesti ilman pelkoa koronatartunnasta. Kun museot ja taidenäyttelyt voitiin avata kesäkuun alussa, Naivistit Iittalassa -säätiön elämyspajat ja taiteilijatapaamiset tulivat myyntiin Häme Experiencen kautta. Sivustolla on helppo rajoittaa osallistujamäärää, mikä on tartuntojen välttämisen kannalta tärkeää edelleen.\nHäme Experiencen tuotteissa on muun muassa pyöräretki, kirpparikierros, melonta– ja luontoluontoretket, työnohjausta metsässä, improvisaatiotyöpaja ja nähtävyyskierros Hämeenlinnassa. Lisää elämyksiä voi tehdä kirjautumalla Häme Experience -sivun kautta doerziin palveluntarjoajaksi. Elämyspalveluntuottajan ei tarvitse olla yrittäjä tai ammattilainen, mutta myös yritykset voivat tarjota elämyksiään Häme Experiencessä. Tuotekuvaus, palveluntarjoajan kuvaus ja hinta, ja sitten vain odottelemaan tilauksia. Jos kohtaat odottamattomia ongelmia, autamme parhaamme mukaan. Tuotteesi voi tapahtua tietyssa paikassa tiettyyn kellonaikaan, tai sitten voit toteuttaa elämyksen kun tarpeeksi tilauksia on kasassa. Suosittelemme miettimään elämyksiä, joille voi antaa useita toteutumisajankohtia. Jos jokin kerää vähemmän osallistujia, voi kiinnostuneiden kanssa neuvotella ryhmien yhdistämisestä.\nTule sinäkin mukaan Häme Experience -elämystuottajaksi! Nostetaan yhdessä Häme matkailutilastojen kärkeen! |*mainossisältö*|\nOmakuvatyöpaja Naivistit Iittalassa -kesänäyttelyn yhteydessä kesällä 2019. Omakuvatyöpajoja järjestetään tänäkin kesänä ja niihin voi varata paikan Häme Experiencen sivulta. Kuva: Sanni Hallanvaara\nEdellinen artikkeliMäntän taidenäyttely taas maineensa veroinen\nSeuraava artikkeliNaivistinen kesä on villi, vapaa ja värikäs


Tilastokeskus - Laatuseloste: Tietotekniikan käyttö yrityksissä 2008\nEtusivu > Tilastot > Tiede, teknologia ja tietoyhteiskunta > Tietotekniikan käyttö yrityksissä > 2008 > Laatuseloste: Tietotekniikan käyttö yrityksissä 2008\nLaatuseloste: Tietotekniikan käyttö yrityksissä 2008\nmäärä Otos Ylipeitto Vastausten\nTeollisuus 15-37, 40 6 728 1 875 38 1 473 80\nRakentaminen 45 5 174 458 7 302 67\nMoottoriajoneuvojen kauppa, korjaus ja huolto sekä polttoaineen vähittäismyynti 50 1 275 260 10 180 72\nAgentuuritoiminta ja tukkukauppa 51 2 674 435 8 338 79\nVähittäiskauppa; kotitaloustavaroiden korjaus 52 3 188 452 21 298 69\nMajoitus- ja ravitsemistoiminta 55 1 807 323 14 208 67\nMaa-, vesi ja ilmaliikenne, liikennettä palveleva toiminta ja matkatoimistot 60-63 2 868 428 7 249 59\nPosti- ja teleliikenne 64 171 114 5 74 68\nYritys- ja muut palvelut 70-74, 921, 922, 924, 9271, 93 6 019 916 23 650 73\n5-9 15 242 1 163 27 749 66\n10-19 7 273 947 30 651 71\n20-49 4 460 913 28 650 73\n50-99 1 350 659 17 480 75\n100+ 1 579 1 579 31 1 242 80\nYhteensä 29 904 5 261 133 3 772 74\nYritysten tietotekniikan käyttöä ja sähköistä kauppaa koskevan tilaston tuotannossa sovelletaan tilastolakia (280/2004). Lisäksi EU:n tietoyhteiskuntatilastoja koskeva Euroopan parlamentin ja neuvoston asetus (EY) N:o 808/2004 edellyttää tietojen keruuta vuodesta 2006 alkaen. Tietojen keruusta vuonna 2008 säädetään tarkemmin komission asetuksessa (EY) N:o 847/2007.\nKysely on toteutettu postikyselynä, mutta yrityksillä oli mahdollisuus vastata paperilomakkeella tai internetissä web-lomakkella.\n– D teollisuus (15-37),\n– F rakentaminen (45),\n– G tukku ja vähittäiskauppa; moottoriajoneuvojen sekä henkilökohtaisten esineiden ja kotitalousesineiden korjaus (50-52),\n– H majoitus ja ravitsemistoiminta (55),\n– I kuljetus, varastointi ja tietoliikenne (60-64),\n– K kiinteistö-, vuokraus- ja tutkimuspalvelut; liike-elämän palvelut (70-74).\n– pääluokasta E sähkö-, kaasu- ja lämpöhuolto (40),\n– pääluokasta O elokuva ja videotoiminta (92.1) , radio ja televisiotoiminta (92.2), uutistoimistot (92.4), rahapeli ja vedonlyöntipalvelu (92.71) ja muut palvelut (93)\n1. teollisuus (15-37, 40),\n2. rakentaminen (45),\n3. moottoriajoneuvojen kauppa, korjaus ja huolto sekä polttoaineen vähittäismyynti (50),\n4. agentuuritoiminta ja tukkukauppa (51),\n5. vähittäiskauppa; kotitaloustavaroiden korjaus (52),\n6. majoitus- ja ravitsemistoiminta (55),\n7. maaliikenne; putkijohtokuljetus, vesiliikenne, ilmaliikenne, liikennettä palveleva toiminta ja matkatoimistot (60-63),\n8. posti- ja teleliikenne (64),\n9. yritys- ja muut palvelut (70-74, 92.1, 92.2, 92.4, 92.71, 93).\nTilasto ilmestyy vuosittain. Sähköisen kaupan osalta mittausjaksona on edellinen vuosi. Tietotekniikan käytön osalta viiteajankohtana on suurimmalta osin tilastovuoden tammikuu. Viitejankohdat mainitaan taulukoissa ja kuvioissa.\nVuoden 2006 kyselyssä lomaketta uudistettiin mm. tuomalla määritelmät ja ohjeet kysymysten yhteyteen entisen alaviitteen tilalta. Tämä uudistus näyttäisi vaikuttaneen Internet-kaupan yleisyyttä koskeviin lukuihin alentavasti. Syynä on todennäköisesti se, että osa vastaajista tulkitsi aiemmin tavanomaisella sähköpostiviestillä saadut tilaukset virheellisesti Internet-kaupaksi. Luvun pienentymistä vuoden 2006 tilastosta alkaen ei siksi tule tulkita Internet-kaupan yleisyyden vähenemiseksi vaan määritelmien mukaisen tuloksen tarkentumiseksi. Vuoden 2008 kyselyn luvut ovat linjassa vuosien 2006 ja 2007 lukujen kanssa normaalin satunnaisvaihtelun puitteissa.\nLähde: Tietotekniikan käyttö yrityksissä 2008, Tilastokeskus\nVastaavan tilastojohtajan sijainen: Matti Parkkinen\nISSN=1797-2957. 2008, Laatuseloste: Tietotekniikan käyttö yrityksissä 2008 . Helsinki: Tilastokeskus [viitattu: 14.5.2021].


WILMAN KÄYTTÖOHJE OPISKELIJALLE - PDF Ilmainen lataus\nDownload "WILMAN KÄYTTÖOHJE OPISKELIJALLE"\n1 WILMAN KÄYTTÖOHJE OPISKELIJALLE Sisällys Täysi-ikäinen opiskelija... 1 ehops... 4 Tuntimerkinnät... 5 Opiskelijan työssäoppiminen Wilmassa... 7 Pankkiyhteys ateriakorvauksiin... 9 Työssäoppiminen alkaa Ammattiosaamisen näyttö Kotisivu:\n2 1 (11) Täysi-ikäinen opiskelija Wilmaan kirjautuminen ja toiminnot Kirjaudu omilla tunnuksillasi Wilmaan sisään osoitteessa etunimi.sukunimi.. Opiskelijan Wilman etusivulla näkyy uusien pikaviestien ja tiedotteiden ilmoitukset, opiskelijan opinnot kyseisellä jaksolla ja niiden viimeisimmät kotitehtävät, tulevat kokeet, opiskelijan kyseisen päivän Kotisivu:\n3 2(11) lukujärjestys sekä linkkejä tärkeisiin sivuihin. Kurssikohtaista sivua pääsee tutkimaan valitsemalla sen etusivulta tai työjärjestyksen kautta. Kurssin nimeä klikkaamalla näkee opettajan kirjaamat kokeet, kotitehtävät sekä tuntipäiväkirjamerkinnät. Pikaviestit - osiossa lähetetään viestejä opettajille Wilman sisällä. Viestien lähetys toimii samantyyppisesti kuin sähköpostissa. Myös muualta, jossa on kirjekuoren kuva, voi lähettää pikaviestejä kulloinkin kyseessä olevalle opettajalle. Työjärjestys - linkistä aukeaa aina opiskelijan oma kuluvan viikon työjärjestys. Välilehtien avulla voit selata työjärjestystä jaksoittain, kalenterikuvakkeen kautta voit siirtyä suoraan tietylle viikolle. ehops - sisältää erilaisia vaihtoehtoja tutkia opintosuorituksia. Oppimistehtävät / Tentit - näkyy tulevat ja menneet kokeet, arviointi ja lisätietoa. TOP ja Näytöt/Tutkinnonsuoritukset sivuilla on luettelo opiskelijan työssäoppimisista ja näytöistä (tulee käyttöön myöhemmin) Osaamisen tunnistaminen sivulla näet omat osaamisen tunnistamisen hakemuksesi. Tuntimerkinnät - välilehdillä voi selvittää selvittämättömiä poissaoloja, tarkastella tuntimerkintöjä ja ilmoittaa poissaoloja. Tulosteet - opiskelijaan liittyviä tulosteita. Tarjotin - kurssivalinnat Tentit Voit ilmoittautua tenttiin Tiedotteet - sivulla voi lukea vanhoja ja etusivulla näkyviä uusia tiedotteita. Lisää valikosta löytyy: Opettajat - kohdasta näkee opettajaluettelon. Nimeä klikkaamalla avautuu kyseisen opettajan yhteystiedot ja työjärjestys Kirjekuoren kuvaa klikkaamalla voit lähettää opettajalle viestin. Sivulta näkyy myös, minkä ryhmä ryhmänvastuuopettaja hän on. Henkilöstö - lista koulun muusta henkilöstöstä. Tilat-osiossa on lueteltuna koulun opetustilat ja niiden työjärjestykset viikoittain. Lomakkeet - osiossa on opiskelijaa koskevia lomakkeita. HUOM! Omien yhteystietojen korjaaminen/päivittäminen sekä lupatietojen täyttäminen tapahtuu tässä osiossa ja on pakollista! Ilmoitusasetukset - kohdassa voit valita, miten vastaanotat tiedon uusista pikaviesteistä. Käyttäjätilin asetukset - kohdassa voit vaihtaa salasanasi.\n4 3(11) Uusintatenttiin ja Jelppiin ilmoittautuminen Wilmassa Opiskelija ilmoittautuu TENTIT-valikon kohdassa listalta puuttuvaan tenttiin: 1. Valitse uusintatentti- tai Jelppipäivä, tentin opettaja ja tentittävä kurssin 2. Tallenna tiedot 3. Listalla näkyvät päivät joissa on ilmoittautuminen menossa. 4. Viimeinen ilmoittautumispäivä viikko ennen tenttipäivää.\n5 4(11) ehops ehops - välilehdellä näet oman opetussuunnitelmasi, suorituksesi ja valintasi. Valintojen tekeminen ehopsissa Opiskelija avaa omat tietonsa ja menee kohtaan ehops\n6 5(11) Laita ruudun oikeasta laidasta päälle käytä pikavalintaa -rasti Opiskelija klikkaa sen kurssin nimeä, jonka aikoo valita. pikavalintaa toistetaan niin monta kertaa, että kaikki keväällä suoritettavat opinnot on valittu, jonka jälkeen voidaan poistua Wilmasta. Tuntimerkinnät Tuntimerkinnöissä voidaan selvittää poissaoloja, tarkastella tuntimerkintöjä sekä ilmoittaa poissaoloista. Opiskelija menee kohtaan Selvitä tuntimerkintöjä ja merkitsee poissaolon tekstikenttään selvityksen.\n8 7(11) Opiskelijan työssäoppiminen Wilmassa Opiskelija klikkaa Työssäoppiminen -valikkoa ja valitsee valikosta kyseisen top-jakson. Opiskelijalle avautuu kyseisen jakson profiilisivu Opiskelija avaa työssäoppimisen Lomakkeet (Työpaikalla tapahtuvan oppimisen suunnittelu_opiskelijat) oikeasta ylälaidasta. Opiskelija valitsee työssäoppimispaikan lomakkeen alasvetovalikosta HUOM! Mikäli työpaikkaa ei löydy Lomakkeet valikosta, opettaja huolehtii työpaikan lisäämisestä\n9 8(11) rekisteriin oman Wilma-liittymänsä kautta Opiskelija valitsee top-ohjaajan lomakkeen Lomakkeet valikosta HUOM! Opiskelijan on ensimmäisen top-päivän aikana täydennettävä ohjaajan puhelinnumero ja sähköpostiosoite lomakkeeseen! HUOM! Mikäli ohjaajaa ei löydy valikosta, opettaja huolehtii ohjaajan lisäämisestä rekisteriin oman Wilma-liittymänsä kautta Lomakkeeseen kirjataan, mikäli top tehdään työsopimussuhteisena (HUOM! tässä tapauksessa on täytettävä myös paperinen lomake työssäoppimisen suorittamisesta työsopimussuhteessa) Opiskelija täyttää loput lomakkeen kentistä ja lopuksi tallentaa tiedot\n10 9(11) Opiskelija palaa top-profiilisivulle ja avaa toisen välilehden työssäoppimisen päiväkirja Tälle välilehdelle opiskelija kirjaa päivittäin päivittäisen työaikansa, kirjaukset toimivat ruokarahamaksun perusteena (eli mikäli opiskelija on poissa topista, hänen ei kuulu tehdä sinä päivänä päiväkirjaan merkintää) Päiväkirjaa voi käyttää myös työssäoppimisen oppimispäiväkirjana, mutta sen tekstit näkyvät myös työpaikkaohjaajalle, mikä kannattaa huomioida Opiskelija käy täyttämässä tilinumerotietonsa ateriakorvauksen maksamista varten Pankkiyhteys ateriakorvauksiin 1. Lisää- valikko 2. Lomakkeet 3. Pankkiyhteydet, ateriakorvaus Täydennä pankkiyhteystietosi kentissä olevien ohjeiden mukaisesti, jotta työssäoppimisen ateriakorvaukset voidaan maksaa tilillesi. IBAN-tilinumerona ja pankin BIC-tunnus löytyy myös alasvetovalikosta. Muista TALLENTAA tiedot!\n11 10(11) Työssäoppiminen alkaa Opiskelija täyttää työssäoppimisen päiväkirja -välilehteä päivittäin Ensimmäinen ohjauskeskustelu: opettajalla on kannettava kone tai tabletti mukana. Kun työssäoppiminen on loppumassa, opiskelija kirjaa oman itsearviointinsa työssäoppimisesta toplomakkeelle (Työpaikalla tapahtuvan oppimisen suunnittelu_opiskelijat). Myös top-ohjaaja kirjaa oman arviointinsa Wilmassa ennen loppuarviointikeskustelua. TOP-jakson päätteeksi opiskelija täyttää ruokarahaan oikeuttavien päivien lukumäärän toplomakkeeseen. Opettaja hyväksyy lopulta ateriakorvauksen maksuun. Ammattiosaamisen näyttö Klikkaa Wilman etusivun vasemmasta laidasta Näytöt/tutkintotilaisuudet. Klikkaa ammattiosaamisen näytön nimeä. Sinulle avautuvat ammattiosaamisen näytön perustiedot. Valitse sivun oikeasta ylälaidasta Näyttöjen kirjaaminen opiskelija. Kirjaa ennen arviointikeskustelua jokaiseen arviointikohteeseen oma numeerinen arviointisi (alasvetovalikko nuolesta). Kirjaa kohtaan Opiskelijan itsearviointi sanallinen itsearviointisi ammattiosaamisen näytöstä. Lopuksi tallenna tiedot.


Kai Virtanen - Puhujatori.fi - Asiakaskokemuksen kehittämisen edelläkävijä\nTulevaisuuden trendit, asiakaskokemus ja käyttäytymisen muotoilu ovat Kaitsun intohimon kohteita, joten ne näkyvät hänen innostavissa luennoissa AHAA-elämyksinä kuulijoille.\n- Käyttäytymisen ja palveluiden muotoilu\n- Digitaalinen alustatalous ja asiointiprosessin optimointi\nAsiakaskokemus vs, henkilöstökokemus\nInhimillinen kokemus ja tunteiden johtaminen\nPalveluliiketoiminnan kehittäminen ja mittaaminen\nTulevaisuuden trendit ja hiljaiset signaalit\nLuento Suomessa: alk. 2400€ + alv + matkat\nKai Virtanen lahjoittaa jokaisesta Puhujatorin kautta välitetystä keikasta 20€ hyväntekeväisyyteen.\nAsiakaskokemuksen kehittämisen ja käyttäytymisen muotoilun edelläkävijä Pyydä tarjous ›\nKai Virtanen on nykyään Vere Oy:ssä arvostettu liiketoimintamuotoilun konsultti. Ennen Vere:ä Kai toimi Roger Studion toimitusjohtajana. Kai on useiden suomalaisten pörssiyhtiöiden sekä hallituksien että johtoryhmien neuvonantaja.\nRoger Studion toimitusjohtajana hän ohjasi asiakkaitaan arjessa kokonaisvaltaisen asiakaskokemuksen johtamisessa yli organisaatio- ja maarajojen. Asiakaskokemus on jokaisella yrityksellä omanlainen ja yhdessä löydämme asiakkaiden kanssa arvoketjun edelläkävijöille asiakaskokemuksen oman DNA:n.\nKai Virtanen on innostava tutkimusmatkailija\nKansainvälisessä ympäristössä Kaitsu tutkimusmatkailee asiakkaiden johtoryhmien kanssa säännönmukaisesti USA:n markkinoilla tutustumassa tulevaisuuden trendeihin kuluttajaliiketoiminnassa, digitaalisen alustatalouden muutossuuntiin ja käyttäytymisen muotoiluun uutena asiakaskokemuksen kehittämisen kilpailuetuna.\nHänen yhteistyökumppaneitaan maailmalla ovat mm. Retail Design Institute, Royal Society of Arts ja Amazon. Lataa makupalana uusin tutkimuskooste New Yorkista oheisen linkin kautta: ”Kaupan arvoketjun trendit 2019”.\nAsiakkaiden keskeisiä kysymyksiä Kai Virtaselle ovat: Kuinka rakennan edelläkävijän palveluliiketoiminnan tulevaisuudessa? Kuinka kehitän systemaattisesti asiakaskokemuksen, jonka avulla olen asiakkailleni itsestäänselvä valinta? Millaisen yhteisön voimme rakentaa liiketoimintani ympärille? Entäpä sinun kysymykset, kerromme mielellämme lisää ja Kaitsu luo elämyksellisen luennon johtoryhmällesi jo kevään aikana.


meteli arkistot - Lapsen Maailma\nArkisto avainsanalle “meteli”\nOn taas aika uudistua\nTämän blogitekstin kuvituskuvassa poseeraan puolisotilaallisessa asennossa valtavan kurpitstajöllin kanssa. Jöllykkämöllykkä on sen verran iso, että siitä riittää ravintoa perheellemme useampaan keittoon tai vaikkapa lasagneen. Samalla kun kasvimaa alkaa loppukesästä suoltaa syötävää, alkaa ajatukseni lakoontua tulevaan syksyyn. Sadonkorjuun lomassa pohdin että millekähän sitä tässä oikein alkaisi? Lue lisää »\ntai – koska tämä on perheblogi, jossa kirosanat ja solvaukset on syytä korvata vaikkapa paikannimillä – niin Iskää sipoo! Välillä lapset ovat simpeleen rasittavia ja vanhempana oleminen rymättylästä. Lapselliset miehet listasi vanhemmuuden kymmenen perniömäisintä asiaa. Vastuu ja varuillaanolo. Aina pitää olla lapset mielessä, suunnitella kaikki lapset edellä ja olla iänikuisessa valmiustilassa, jos jotain sattuu. Ja […] Lue lisää »


Kipan reeniblogi: Miksi en ole pingviini?\nLähettänyt Kipa klo 23.18\nEi noilla esikuvillasikaan se avodessä suunnistaminen tunnu kovin hyvin olevan hallinnassa, tuntuvat tuon videon perusteella pysyvän vielä sinua ja minuakin huonommin suunnassa.\nJa yksi taisi vastikään eksyä parilla tuhannella kilometrillä, siihen verrattuna pienet väärää poijua kohti uimiset on aika pientä.\nOlipa kiva nähdä videota tuosta sinun uinnista. Päätin myös ilmoittautua uintitekniikkakursille mutta päädyin varasijalle kun jahkailin asian kanssa...\nOlisi myös kiva saada omaa uintia videolla, niin hahmottaisi ehkä paremmin mitä siellä altaassa tekee.\n15. elokuuta 2011 klo 17.18\nPingviineillä on varaa vähän eksyilläkin, ettei ne oo ihan ylivoimaisia :)\nUintitekniikkakurssi kyllä kannattaa. Ja pyydä joskus joku tuttu kuvaamaan sun uintia. Kuten noista mun videoista huomaat, jo ylhäältä kuvatusta voi saada jotain irti. Mut muista pyytää hallivalvojilta kuvaamiseen lupa, ettei teitä heitetä ulos...\n15. elokuuta 2011 klo 22.53


Ex-kitaristi huolissaan Kissin jäähyväiskiertueen kulusta: "Surullista, etteivät he saaneet myytyä Madison Square Gardenia loppuun" - Soundi.fi\nSoundi » Uutiset » Ex-kitaristi huolissaan Kissin jäähyväiskiertueen kulusta: ”Surullista, etteivät he saaneet myytyä Madison Square Gardenia loppuun”\nEx-kitaristi huolissaan Kissin jäähyväiskiertueen kulusta: ”Surullista, etteivät he saaneet myytyä Madison Square Gardenia loppuun”\nAsiaa Anssi Eriksson 30.5.2019\nEntisen Kiss-kitaristi Ace Frehleyn sekä yhtyeen nokkamiesten Gene Simmonsin ja Paul Stanleyn välit ovat olleet vuosien varrella vähintäänkin tulenarat. Riitoja on aloitettu ja ratkottu niin haastatteluissa, elämäkertojen sivuilla kuin kesken kiertueidenkin, eivätkä miekkoset ole mahtuneet samaan kokoonpanoon sitten vuosituhannen vaihteen jälkeen.\nVasta viime vuosina lämmenneet välit saivat alkuvuodesta kolauksen Frehleyn tulistuttua Simmonsille tämän kommenteista, joiden mukaan entisistä Kiss-soittajista ei ole enää yhtyeen vaikuisiksi jäseniksi. Tämän jälkeen sanaharkka yltyi siihen pisteeseen, että kitaristin tyttöystävä väitti bändin yrittäneen tapattaa Frehleyn 70-luvulla.\nNyt Frehley on kommentoinut KATT Rock 100.5 -radiokanavalle Kissin jäähyväiskiertueen sujumista ilman kaikkia yhtyeen alkuperäisjäseniä.\n”On mielestäni melko surullista, että Kiss ei myynyt Madison Square Gardenia loppuun siellä [maaliskuussa] esiintyessään”, mies toteaa. ”Kun minä soitin bändissä, meillä oli tapana esiintyä siellä kolmena iltana.”\n”En ymmärrä sitä”, mies jatkaa. ”Olen tarjonnut palveluitani, mutta he eivät vain ole päättäneet pyytää minua takaisin. Se on kuitenkin ihan ok, sillä minulla on todella hauskaa sooloartistina. Olen kuitenkin huolissani fanien puolesta. Haluan antaa faneille vastinetta koko rahan edestä, mutta tällä hetkellä he eivät saa sitä.”\n”Heillä oli ollut tämä kokoonpano Tommyn [Thayer] ja Ericin [Singer] kanssa jo viisitoista vuotta kun he ilmoittivat lähtevänsä End Of The Road -kiertueelle, ja että se tulisi olemaan suurempaa ja parempaa kuin koskaan, antaen kuvan, että minä ja Peter [Criss] saattaisimme osallistua siihen. Sitten he lähtevät tien päälle käytännössä samalla setillä kuin aina ennenkin, joten enpä tiedä. Sellaista se on. Minä teen omaa juttuani ja Paul ja Gene omia juttujaan.”\nKuuntele Frehleyn haastattelu kokonaisuudessaan alta.\n31.1.2019 Kiss-miesten riita ottaa uusia kierroksia: Ace Frehleyn tyttöystävä väittää, että bändi yritti tapattaa entisen kitaristinsa\n30.1.2019 ”Olet kusipää ja seksiaddikti”, Ace Frehley laukoo Gene Simmonsille – Kiss-leirissä on täysi rähinä päällä\n6.1.2019 Ace Frehley kertoo, ettei juuri entisiä Kiss-tovereitaan nähnyt noustuaan näiden kanssa lavalle ensimmäistä kertaa 17 vuoteen


Etusivu » Talon tarina\nKarhunmäen kansanopisto rakennettiin talkootyöllä ja lahjoitusvaroin. Opiston vihkiäisiä vietettiin ensimmäisenä adventtina 29.11.1914. Sää oli sateinen ja keli huono, mutta uuden opiston piha täyttyi sadoista hevosista ja ihmisiä virtasi opistoon viettämään kiitosjuhlaa suuren unelman täytyttyä. Vieraita oli yli 3 000 henkeä. Opiston ensimmäiseksi rehtoriksi valittiin Väinö Malmivaara, rovasti Wilhelmi Malmivaaran poika. Opistoon voitiin ottaa vuosittain vain 100 opiskelijaa, mutta hakijoita oli alkuvuosina aina yli kaksinkertainen määrä. Karhunmäen opisto on synnyttänyt kahdeksan muuta herännäisopistoa eri puolille maatamme.\nOpistossa opiskeli talvisin noin sata nuorta kestäviä elämän eväitä herännäisyyden ja isänmaallisuuden hengessä. Kaikki opiskelijat eivät olleet körttejä. Suurimmaksi osaksi oppilaat tulivat talonpoikaisperheistä. Alkuvuosikymmeninä opiskelijoiden päivät olivat pitkiä, ettei aika menisi hukkaan tai sitä käytettäisi väärin. Oppiaineina olivat Pyhän Raamatun ja siveysopin lisäksi esimerkiksi kotitalous- ja maataloustyöt sekä tekstiili- ja puutyöt. Opiskelijat osallistuivat myös arjen toimintoihin, kuten ruoanlaittoon ja siivoukseen. Lisäksi pidettiin seuroja. Opistoajoilta monelle on jäänyt erityisesti mieleen ne ystävät, joiden kanssa täällä asuttiin ja elettiin, sekä hengen ravinto ja Siionin virret.\nSotien aikaan opistossa oli suojeluskuntatoimintaa ja täältä lähdettiin myös sotaan. Talvisodan aikaan Suomen korkein hallinto-oikeus oli talossa evakossa neljä kuukautta. Paikka toimi kansanopistona vuoteen 1988 saakka. Nykyisin opistotoiminta jatkuu Lapuan keskustassa, kristillisellä opistolla.


netti vai kirja - Voima\nVoima-9-2004 • 9.9.2009 14:33 • Kirjoittanut Tuomas Rantanen\nnetti vai kirja\nVoima-9-2004 9.9.2009 14:33 Kirjoittanut Tuomas Rantanen\n”Vaikka netti on välineenä sinänsä kätevä, eikä siitä ole tarkoitus luopua, kirjaa on mukavampi hypistellä sohvalla viinilasin kera.”\nSuomen Taiteilijaseura on julkaissut kotimaisia taiteilijoita esittelevän taiteilijamatrikkelin kirjan muodossa vuosina 1926, 1943, 1962, 1972, 1979, 1986 ja 1991. 1990-luvun alkupuolella materiaali muokattiin nettiin, ja taiteilijakunnan keskuudessa käynnistyi keskustelu siitä, tarvitaanko kirjamuotoa enää ollenkaan.\nTästä huolimatta nyt on valmisteilla matrikkeli Kuvataiteilijat 2004. Siinä on esillä noin 3 000 taiteilijaa.\nMatrikkelin päätoimittaja Otso Kantokorven mukaan paine kirjamuodon paluuseen on ollut kova. ”Vaikka netti on välineenä sinänsä kätevä, eikä siitä ole tarkoitus luopua, kirjaa on mukavampi hypistellä sohvalla viinilasin kera. Kirja myös tallentaa tekohetkensä tilanteen, toisin kuin netti, josta puuttuu pysäytyskuva.\nSamaan aikaan Runoyhdistys Nihil Interit ja Kirja kerrallaan -kustantamo kokeilevat sähköisen ja painetun julkaisun yhdistämistä.\nRunoilija Jyrki Pellinen avasi lokakuussa uuden poEsia-teossarjan teoksellaan Dostojevskin suomalainen sihteeri. PoEsia-teokset ovat vapaasti saatavilla internetissä pdf-muotoisina, minkä lisäksi niitä myydään painettuina kirjoina. Jatkossa on tarkoitus jatkaa noin neljän kirjan vuosivauhtia.\nNihil Interitin puheenjohtaja Leevi Lehto kiistää, että runokirjojen ilmainen lataaminen omalle koneelle välttämättä heikentäisi kirjan myyntimahdollisuuksia. ”Luotamme siihen, että ihmiset haluavat runokirjan omakseen myös kokonaisena kirjana, jos pitävät sen sisällöstä.” Lehto myöntää myös, että tässä toteutusmallissa nettiversio on selvästi alisteinen vanhalle kunnon kirjaformaatille.\nKuvataiteilijat 2004 ilmestyy joulukuussa. www.kuvataiteilijamatrikkeli.fi\nChorus herättelee zinehenkeä Muistatko vielä kun Sue-lehti oli fanzine?\n5x5 Viisi ihmistä lukee kaunokirjan.\nOtso vihaa Arvostelussa Otso Höglundin sarjakuva-albumi Jos tekisin joukkomurhan.\nWalmart rakastaa Banksyä! Netti ei unohda.\nEtusivu » arkisto-voimat » netti vai kirja


Carl Robert Ehrströmiltä ja Elis Waldensilta | J. V. Snellmanin kootut teokset\nMahdatkohan suuttua vai tuletkohan hyvälle tuulelle, mutta näin me nyt kuitenkin olemme tehneet, kuten näkyy. Kun nimittäin kuulimme (W. S. Schildtiltä), että muilla paikkakunnilla asuvat Saiman lukijat suunnittelivat osanottonsa ilmaisemista lehden kirjoittajalle sekä sen toivomuksen esittämistä, että hän jäisi keskuuteemme, ajatus näytti meistä hyvältä, ja kun kyselimme täkäläisiltä ystäviltämme, he olivat samaa mieltä. – Saat sen tähden suhtautua rahalähetykseen millä tavalla tahansa, mutta sen pitää kuitenkin ilahduttaa Sinua, että Sinulla on meidänkin pienellä paikkakunnallamme viisikymmentäkuusi ystävää, isoja ja pieniä, edelliset jakavat kanssasi valoisat ja synkät ajatukset, pelot ja toiveet, viimeksi mainitut taas – niin, viimeksi mainittujen tekemisistä me emme todellakaan tiedä; luultavasti he toivovat aikaa, jota me tuskin näemme – siis parempaa.\nVoi hyvin äläkä unohda vanhoja ystäviäsi\nArmahin! Kun ystävämme Carolus on edellä sanonut kaiken, mitä näin hankalasta asiasta on mahdollista sanoa, minun osakseni jää enää toivottaa Sinulle kaikkea mahdollista hyvää ja toivoa, että jos matkustat katsomaan juhannusyön aurinkoa Aavasaksalle, poikkeat ohi kulkiessasi tapaamaan\nVielä vähän eli toisin sanottuna PS Minulla on Sinulle terveisiä kuninkaalliselta sihteeriltä Theodor Sandströmiltä (joka oli sekaantunut johonkin poliittiseen tempaukseen Tukholmassa 1838). Hän toimii Ruotsin tullilaitoksen virkamiehenä ja oleskelee Haaparannassa hoitamassa joitakin tulliasioita. Mies sanoo tuntevansa Sinut henkilökohtaisesti, ja siksi tässä hänen terveisensä. – Olen edelleenkin Sinun


/ Yöpöytä Dayton 1-ovinen valkoinen\nKatso kaikki tuotteet: Easy LivingKatso kaikki tuotteet: YöpöydätEasy LivingYöpöydät Dayton yöpöytä on helppo yhdistää erilaisiin huonekaluihin ja se sopii useimpiin makuuhuoneisiin. Yöpöydässä on käytännöllinen kaappi, jonka oven taakse voit piilottaa esineet, joiden et halua olevan esillä. Täydennä kokonaisuus Dayton sängynpäädy...\nDayton yöpöytä on helppo yhdistää erilaisiin huonekaluihin ja se sopii useimpiin makuuhuoneisiin. Yöpöydässä on käytännöllinen kaappi, jonka oven taakse voit piilottaa esineet, joiden et halua olevan esillä. Täydennä kokonaisuus Dayton sängynpäädyllä.Yöpöytä Dayton 1-ovinen valkoinen Väri: ValkoinenKäsittely: LakattuKorkeus: 76 cmLeveys: 37.5 cmMateriaali: MDFOvien lukumäärä: 1 kplPituus: 40 cmSyvyys: 37.5 cm\tArvostelut


Kaloriinan kamari: elokuuta 2009\nMystinen musta säkki\nlankeemuksia osa "liian mones" ;-)\nTämän kuvan mystinen musta säkki näyttelee tärkeää osaa elämässäni tulevaan vuoden vaihteeseen asti.\nKuten kuvasta näkyy, säkki ei ole tyhjä, mutta en aio kertoa, mitä se sisältää - se selviää vasta uutena vuotena.\nTunnisteet: nuukuus, poistot\nMä lakkaan viettämästä mitään nuukuusviikkoja, kun ne aina menevät päin prinkkalaa. Tähänkin sain innostuksen työkaveriltani, joka oli tehnyt kulutustaulukkoa ja selitti, miten heille jäisi tukuttain rahaa, jos he ostaisivat vain sen, mitä oli suunniteltu. No, seuraavassa lauseessa hän kyllä totesi, että totuus on kuitenkin se, että suunniteltu ei ole sama kuin toteutettu ja kaikki menee.\nSunnuntaina alkanut nuukuusviikkoni alkoi siis sillä, että ostin herra Kirjoituksen kaappiin uuden korisysteemin, seuraavia lankeemuksia onkin käsitelty jo edellisissä postauksissa ja kaiken huippuna oli "älä-osta-mitään-lauantai", jolloin kävimme tilaamassa työhuoneeseen uudet kaapit. Hinta 420e eli ei tullut ostettua mitään. Hyvä me!!!\nKaapit tulevat parin viikon päästä eli voimme väittää, ettei niitä tarvitse laskea vielä tuohon, kun ne maksetaan vasta sitten.\nLisäksi meille on muuttanut tuon viikon aikana lankoja sellaista tahtia, että heikompaa hirvittäisi. Toivottavasti emme joudu kohta ostamaan uuttaa kaappia niitäkin varten.\nLähettänyt rouva Jälkikirjoitus klo 8.33 Ei kommentteja:\nNuukuusviikkoani oli eletty ihan keskiviikkoon asti, kun olin jo rikkonut kaikki lupaukseni.\nTiistaina käytiin Hesessä syömässä se pakollinen "rikkuriateria" eli vaikka ensin päätimme, ettei roskaruokaa, niin jo tiistaina löysimme itsemme Hesestä edessämme joka toisessa lyhtypylväässä ja ulkomainoksessa esitelty Habanero-hampurilainen (ja kera lisukkeiden tietenkin). No, tuota ei tarvitse kokeilla toista kertaa - siitä ei juuri ole hyvää sanottavaa. Jalapenoja liikaa, pekoni pahanmakuista ja huonosti paistettua, kastike outoa ja liian tulista, ranskiksista ja kolasta ei sentään ole pahaa sanottavaa. No, eipä tarvitse hetkeen mennä kokeilemaan mitään tuonne suuntaan.\nTiistain pika-pikainen kirpputorikierros kuljetti huusholliimme erään puolitutun kirpparipöydältä kasan vain kokeiltuja meikkejä. Valkoinen luomivärini on jo pitkään ollut vähenemään päin, joten täydensin sitä nyt sitten kerralla, kun mukaan tarttui Isadoran valkoinen luomiväripuikko ja 10 värin paletti sekä H&M:n valkoista ja kultaa duo. Aikaisemmasta viisastuneensa sekä puikko että duo ovat voidemaisia, ne saa kipata lattialle ilman suurempia vahinkoja. Tuo paletti on vielä perinteisiä jauhevärejä, mutta yritän olla sen kanssa varovainen, kun se tulee käyttöön. Siinä on valkoisen lisäksi tumma ruskea, violetti, jännä punainen ja neljä eri sävyistä (punainen/ruskea/vaalea) nude nappia. Koko lysti eli 13 väriä maksoi yhteensä 2 euroa. Eli se siitä, en osta meikkejä ainakaan kuukauteen päätöksestä.\nKeskiviikkona tuli kotiimme sitten vielä yksi lautapeli "Pekingin mysteerit" sponsored by mamma eli siinä meni sekin lupaus, ettei enää yhtään lautapeliä meille siis ei ennen kuin tämän vuoden lautapelipalkinnot on Suomessa jaettu.\nSen verran hyvääkin olen saanut aikaan, että olen aloittanut joululahjojen kanssa puuhaamisen - toivottavasti saan kaikki valmiiksi ennen joulua...\nKesälomani alkaa olla lopuillaan ja sen myötä iski ikävä totuus. Olen joka suhteessa elänyt kuin pellossa viimeisten kolmen-neljän kuukauden ajan. Täsmälleen sanottuna siitä asti, kun isännöitsijäntoimisto muisti hule-vesiremontin aiheuttamilla laskuilla ja ne nähtyäni minulle selvisi, että on turha haaveilla mistään iloisesta aurinkolomasta jossain kaukana syyspimeiden aikaan. Päätin siis pistää loputkin lomakassasta menemään sen kummemmin harkitsematta - päätös, jota olen tässä kesän aikana saanut monta kertaa katua moraalisen krapulan merkeissä elettyäni tämän ajan kuin pellossa. Olemme syöneet ulkona roskaruokaa ja välillä jotain muutakin, shoppailleet tarpeellista ja tarpetontakin, tehneet päätöksen työhuoneen remontista ja ensi viikolla käymme vahvistamassa kaappitilaukset jne, jne.\nTänään minun piti vain kävellä kirpputorin läpi ja olla ostamatta muuta kuin Alcatraz-lautapeli, vaan miten kävi. Palasin sieltä mukanani kolme kenkää.\nOlen aikaisemmin saanut serkultani lahjaksi aivan ihanan mustan kengän, silloin kun sain sen, siinä oli aivan ihana kukka-asetelma. Kukat kuihtuivat, mutta kenkä jäi...\nNyt sitten kirpparilla oli tarjolla samantyylinen huikeaan euron hintaan, joten olihan se pakko ostaa. Jos olisin löytänyt sen ensi viikolla ostoskiellon iskiessä, olisi minun ollut pakko jättää se. Onneksi se käveli vastaani nyt.\nValkoinen kenkä on pari senttiä korkeampi ja sentin pidempi kuin musta, mutta silti ne ovat minusta ihana pari.\nNo, entä ne pari muuta kenkää sitten. Joku oli virittänyt minulle ansan Lady Gabor kenkien muodossa raahaamalla tuonne samaiselle kirpparille käyttämättömät nahkaiset vaaleanruskeat Gaborin kengät. Niiden pohjat ovat ehta kumia, sisäpohjat ja pinta nahkaa ja vuori kangasta, päälinen koostuu tehostemokasta ja jännittävästä kiilonahasta, tuota kiiltonahkaa on kahta eri väriä, tummempaa ja vaaleampaa. Korkoa on vain vaatimattomat 4cm, mutta ehkä ne toimivat paremmin koulutus- ja kokouskenkinä kuin kymmenen sentin korot.\nTässä kuva uusista aarteistani:\nMitä muuta olen tuhlannut, olen ostanut tiun erilaisia pelejä, kasan uusia vaatteita (vaikka ei pitänyt ostaa yhtään), useamman laukun, monta paria kenkiä (kolme paria balleriinoja, varvastossut, kolme tai neljä paria korkkareita), jonkin verran kosmetiikkaa (sorruin ostamaan elämäni kalleimmat puhdistusaineen, kosteusvoiteen ja silmänympärysvoiteen, kun eräs kaverini oli ryhtynyt Mary Kay-konsultiksi ja kauppasi ne minulle hyvällä alennuksella (normaalihinta 130e, minä maksoin 80e ja siltikin hirvittää)), Herra Kirjoituksen vaatekaappiin olen ostanut uuden korijärjestelmän. Olen jo taas aloittanut myös joululahjojen hankinnan.\nNo, mitä en ole tehnyt. En edelleenkään ole saanut ikkunoita pestyä, enkä autotallia siivottua (lupaan tehdä ne ensitilassa), en myöskään ole saanut inventoitua vaatekaappiani ja valittua sieltä poistoon menenviä vaatteita. En ole saanut vieroitettua itseäni huuto.netistä, enkä ylläpidettyä kuntoilua. En hoidettua ystävyyssuhteitani, enkä haettua apteekista sitä kirottua rokotetta, joka sekin pitää hakea ensi tilassa ennen kuin vuosi menee umpeen.\nHuomenna on tilipäivä, kuittaan laskut, tuijotan saldoa ja teen päätöksen elämäntapojeni parantamisesta edes joillakin sektoreilla. No shopping, jos ei ole ihan pakko, no junkfood, no more new games but lots of walking, gym and so on.\nEttä semmoista-raahaudun vuoteeseeni kieriskelemään morkkiksessa ja odottamaan kylpylän vedessä kyllästettyä herra Kirjoitusta viereeni.\nEi, valitettavasti emme ole saaneet isoa lottovoittoa ja tuskin koskaan tulemme saamaankaan, mutta koska olen niin moneen kertaan erästä asiaa luvannut, olen päättänyt ilmoittaa sen myös tässä kirjallisesti. Tähän tekstiin saa sitten vedota, jos niin uskomaton mäihä käy, että lottovoitto ymmärtää muuttaa meille, niin kuin sen kyllä pitäisi...\nJos siis voitamme loton päävoiton kooltaan kolme miljoonaa euroa tai enemmän, minä lupaan jättää harrastetyöni vallan ja vähentää ylitöiden tekemistä varsinaisessa työssäni.\nKoska kyseessä on hyvin epätodennäköinen tapahtuma, niin voin samantien myös luvata hankkivani viikkosiivoojan ja pitäväni viikon loman (vaikka palkattoman), jonka aikana siivoan vaatekaapeistani turhat rätit poistoon.\nEttä silleen, tervetuloa lottovoitto, kyllä minä nämä lupaukset pystyn pitämään!\nOlen lomalla, joten mikäs sen sopivampaa kuin kirjoittaa vapaapäivistä. Tosin minusta, elämisestäni ja olemisestani antaa paremman ja rehellisemmän kuvan se, kun tunnustan kirjoittavani tätä lomapäivänäni, mutta harrastetyöpaikalla kahvitauolla.\nMinulla on neljänlaisia vapaapäiviä tai oikeastaan neljänlaista tapaa viettää vapaapäivä. Ensimmäinen on maallaolo, jolloin aika kuluu kulloistakin ajankohtaista työtä tehden; puutalkoita, marjanpoimintaa, lumitöitä, puutarhanhoitoa, ikkunanpesua jne. Toiset vapaapäivät ovat sellaisia kuin tämä, eli ne kuluvat harrastetöiden merkeissä. Kolmas vapaapäivätyyppini onkin sitten se jokaiselle naiselle ja useimmille miehillekin niin kovin tuttu- siivouspäivä. Tämän saman otsikon alle menevät toki myös muut kotityöt eli pyykinpesu ja -silitys, ikkunoiden pesu, autotallin siivous, ruoanlaitto jne, jne. Nämä päivät kuluvat huushollihommia puuhaillen, hien virratessa pitkin selkää ja yleensä vielä ilman huomattavaa tulosta. Huomattava tulos pitäisi kai paremminkin olla huomattu tulos, sillä eihän sitä kukaan huomaa, että huusholli on siisti, paikat kiiltävät, pyykit on silitetty ja kaapeissa ja jääkaapissa on ruokaa. Sen sijaan sen, että jättäisi siivoamatta, voisi joku huomatakin.\nEntäs ne neljännen sortin vapaat ovat yhtä harvinaisia kuin neula heinäsuovassa eli laiskoja vain minulle itselleni pyhitettyjä päiviä. Niitä ei tosiaan kovin usein tule vietettyä, vaikka ehkä pitäisi, ehkä jopa useammin. Mutta kun ne työt vaativat tekemistä, niin makaa siinä sitten...\nHyvän kuvan näiden päivien suhteesta antaa tämä kaksi viikkoinen lomani, joka on siis kokonaiskestoltaan 16 päivää, kun viikonloputkin lasketaan mukaan. Tuosta määrästä 5 päivää menee maalla ja 4 töissä jäljellä on siis 7 päivää, joista 4 menee/on mennyt "siivouspäiviksi" on tullut siivottua, pestyä pyykkiä ja silitettyä sitä, laitettua ruokaa varastoon ja yksi päivä on vielä varattuna autotallin siivoukseen. Jäljelle jää siis kolme, joista periaatteessa yksi on mennyt sekin harrastetöihin eli kokonaista kaksi päivää minulle itselleni. No, otan sitten niistä sitä suuremman ilon irti. Aion huomenna lähteä kiertämään kirppareita Tampereelle ja lorailla koko päivän siellä toivoen, että olen riittävän kaukana kotoa eli en siis yllä siivoamaan tai pesemään pyykkiä ;-)


Kirppiksellä - Amalian harvinainen sairaus\nAmalian perjantainen laserhoito meni hyvin. Tyttö ei jälleen huomannutkaan tipan laittoa, sillä kämmenselkää oli puuduttamassa Emla-laastari ja tytön huomio kiinnittyi leikkaussalissa Hello Kitty äänikirjaan. Amalia oli ensimmäistä kertaa hyväntuulinen herättyään nukutuksesta. Nukutusaineet saavat lapset yleensä hyvin kiukkuisiksi tai ainakin Amalian. Kotimatkalla tyttö ei nukahtanut, mutta kotona uni maittoi, sillä Amalia nukkui lähes kolme tuntia kunnes herätimme hänet.\nKotona on taas pieni leopardi\nPitkien unien jälkeen Amalian vointi oli hyvä ja pirteä, joten päätimme lähteä Prismaan ruokaostoksille koko perhe yhdessä. Reissussa vierähti kaksi tuntia, sillä poikkesimme kaupan jälkeen Amalian lempipaikassa eli eläinkauppa Faunattaressa. Lisäksi kävimme ostamassa Amalialle uudet kumisaappaat Mukelomestasta. Lopuksi iskä haki vielä Hesburgerista ruokaa ja Amalia raukka alkoi itkeä kun ymmärsi, että syömme ruuat kotona emmekä Hesburgerissa. Amalia itki ja huusi Hesbu leikkii. Hesburgerista löytyy siis pieni leikkipaikka.\nLauantaina piipahdimme kirpputorilla pitkästä aikaa. Sain kierrellä täysin rauhassa, sillä Johnny nappasi Amalian kärryihin ja kierteli tämän kanssa. Lohjalla sijaitseva Karisma kirpputori on mielettömän iso ja tein mahdottoman hyviä löytöjä. Kirpputorilla myydään käytettyjen tavaroiden lisäksi myös pieni määrä ihan uutta tavaraa. Nämä uudet tavarat ovatkin sitten tietysti hintavampia kuin käytetyt. Aion itsekin vuokrata Karismasta pöydän jossain vaiheessa, sillä myytävää tavaraa löytyisi jälleen. Meillä on ollut kerran aikaisemmin kirpputoripöytä Karismassa ja silloin tavara liikkui oikein hyvin.\nTämä yksityiskohta sai minut ostamaan paidan\nKengät, kirpputori. Äiti katsoi kengän numeron väärin, joten josko sitten lähempänä kouluikää kengät ovat sopivat 😉\nValokuvakehys Amalian huoneeseen, kirpputori. Tämä tuote oli uusi.\nBarbi ja tarrat, kirpputori. Tarrat olivat uusien tavaroiden joukossa.\nÄitikin sai kengät, kirpputori\nJa paidan, kirpputori\nMitä tykkäätte löydöistäni? Löytyykö Teistä lukijoista kirpputoreilla kävijöitä?\nAmalia ei nukkunut lauantaina päiväunia lainkaan. Amalia on alkanut jättää päiväunet pois päiväjärjestyksestä lähes kokonaan ja parempi niin, sillä niinä päivinä kun neiti ottaa päiväunet ei yöuni tahdo tulla millään. Nukahtaminen tapahtuu vasta kymmenen jälkeen vaikka nukuttaminen aloitetaankin jo yhdeksän aikaan. Amalia nukkuu päiväunia tunnin tai puolitoista tuntia ja päiväunet otetaan 12-13.30 tai 12.30-14.00. Amalia ei ole iltaa kohden kiukkuinen vaikka hän ei olisi nukkunut päiväunia vaan jaksaa nykyisin hienosti touhuta siihen saakka kunnes laitamme hänet nukkumaan. Päiväunettomina päivinä aloitamme iltatoimet hyvissä ajoin ja puoli kahdeksalta neiti on jo yleensä unten mailla.\nYöt ovat sujuneet hyvin vaikka edelleen yöllä heräillään. Amalia nukkui perjantain ja lauantain välisenä yönä pitkästä aikaa kokonaisen yön heräämättä kertaakaan edes alkuyöstä. Tietysti perjantaisella nukutuksella tai suurella kipulääke määrällä voi olla tekemistä tuon asian suhteen. Ennen laserhoitoa lapset saavat aina ison annoksen Pronaxen kipulääkettä.\nVietimme lauantai-iltapäivän Johnnyn vanhemmilla. Johnnyn äiti laittoi meille ruokaa ja Amaliasta oli mukavaa nähdä mummia ja fafaa pitkästä aikaa. Illalla Amalia nukahti juuri ennen Putouksen alkua, joten saimme katsella ohjelman lähes rauhassa mitä nyt Nuuskua piti passata vähän väliä ja Amalia nukuttaa kertaalleen uudelleen unille.\nMyöhemmin aloin käymään tietokoneella olevia valokuvia läpi ja totesin melko nopeasti projektin olevan lähes mahdoton. Kuvia on aivan tuhottomasti ja eri valokuvakansioita omalle järjelleni liikaa. Pyysin Johnnyn hätiin ja saimme pitkästä aikaa riidan aikaiseksi. Kiukuttelimme toisillemme puolin ja toisin ja tulin itse todella pahalle päälle. Ensimmäistä kertaa osasin lopettaa riitelyn ja painuin yläkertaan, jonne Johnny tuli hetken päästä perässä. Pyysimme molemmat toisiltamme anteeksi ja totesimme riitelyn olevan turhaa, sillä elämässä on niin paljon isompiakin murheita. Tämän yritän muistaa tästä lähin aina josko se auttaisi.\nMeillä on asiat kuitenkin todella hyvin. Meillä on Amalia, joka on elämämme kohokohta. Meillä on ihastuttavan vihastuttava Nuusku hauva, joka on meille todella tärkeä. Meillä on oma kiva koti, jossa viihdymme todella hyvin. Meillä on läheinen perhe, läheisiä ystäviä ja naapureita. Johnnylla on töitä ja meillä on rahaa ruokaan ja elämiseen. Amalia pärjää tällä hetkellä sairautensa kanssa loistavasti ja me olemme hyvin kiitollisia tästä. Minulla on tämä blogi, joka on hyvin tärkeä.\nVastoinkäymisiäkin on ollut niinkuin monet teistä jo tietävätkin. Me olemme menettäneet toisen lapsemme ennen kuin hän ehti edes kohdussa isoksi kasvaa ja silti osaamme olla kiitollisia tästä lapsesta ja uskomme, että saamme vielä lisää lapsia. Tämän pienen vauvan alun lisäksi olen menettänyt elämässäni kaksi hyvin tärkeää ihmistä, oman isäni ja pikku siskoni ja näiden lisäksi on lähtenyt monta muutakin, mutta silti olen hyvin kiitollinen ja erittäin tyytyväinen elämääni.\nJokainen menetys sattuu ja selviäminen niistä vie aikaa, mutta silti elämässäni on tapahtunut niin paljon enemmän hyvää kuin pahaa. Keskenmenon kokeminen oli jälleen muistutus siitä, että on muistettava olla kiitollinen jokaisesta päivästä ja miettiä aina, että asiat voisivat kuitenkin olla tässäkin perheessä todella todella paljon huonommin.\nSunnuntaina kävimme ystäväpariskuntamme luona, jossa Amalia pääsi leikkimään poikaystävänsä Mikaelin kanssa. Mikael on Amaliaa viikon nuorempi. Iltapäivällä äitini ja pikkuveljeni tulivat käymään ja heidän lähdettyä Johnny paineli Amalian kanssa ulkoilemaan, jotta sain rauhassa siivota kodin.\nVähän tyttöjen juttuja. Amalia saa ensimmäistä kertaa kynsilakat kynsiinsä\nKäden kynsiin Amalia valitsi pinkin lakan, mutta varpaankynnet ovat mustat\nIllalla kysyin Amalialta mitä hän haluaisi tehdä seuraavana päivänä, sillä nyt laserhoidon ollessa ohi pääsisimme taas ihmisten ilmoille. Ehdotin kerhoja ja muita, mutta Amalia vastasi: Prismaan kattoo pupu lisko. Muistan omasta lapsuudestani käynnin eläinkaupassa olleen kohokohta kun joskus sinne pysähdyimme matkalla mummolaan. Itse en kuitenkaan pitänyt liskoista ja käärmeistä, mutta Amaliasta ne ovat parhaita tietysti pupujen lisäksi. Myös kaloja täytyy aina päästä katsomaan ja lähtiessään Amalia usein vilkuttaa kaloille ja sanoo Moi Moi.\nToteutin Amalian toiveen ja piipahdimme eläinkaupassa tänään ja sen jälkeen kävimme vielä Pressossa herkuttelemassa. Nappasimme ystäväni mukaamme reissuun. Ennen Prisman reissua olimme käyneet siskoni luona, jossa serkukset villiintyivät keskenään. Vaikkei Amalialla ole omia sisaruksia vielä niin on ilo nähdä kuinka läheisiä nämä serkukset ovat keskenään. Suhde on aivan samanlainen kuin sisarussuhde.\nTämän alkuvuoden perheemme on elänyt oikeata huonon onnen aikaa. Uskoin keskenmenon olleen viimeinen vastoinkäyminen hetkeen, mutta ei lisää oli tulossa. Johnny soitti iltapäivällä töistä ja kertoi viiltäneensä puukolla kämmenestään valtimon auki. Mies oli käynyt Terveystalolla, jossa lääkäri oli todennut avattuaan painesiteen ettei voi tehdä haavalle mitään. Lääkäri laittoi lähetteen Peijaksen sairaalaan, jossa mies sai avun.\nHaavan sisällä on sulavat ompeleet, joilla on kurottu valtimo kiinni. Päältä haava tikattiin normaaleilla ompeleilla, jotka poistetaan kymmenen päivän päästä. Puudutusaine ei ollut tehonnut ollenkaan ja kipu oli ollut todella kova lääkärin tikatessa haavaa. Kotiin tullessa miehen käsi sinersi, koska sidos oli niin tiukalla. Löystin siteen ja väri palasi käteen. Nyt haava on kipeä, mutta Johnny jaksoi silti pelleillä ja kertoi lääkärin käskeneen hänen nukkua muutamat ensimmäiset vuorokaudet. Tämä oli läppä, sillä Johnny sanoi samoin poskionteloiden tähystyksen jälkeen aivan tosissaan ja saa kuulla tästä aina toisinaan. Lääkäri on voinut sanoa tähystyksen jälkeen, että levätä täytyy, mutta tuskin hän on sanonut, että nukkuessa menee pari ensimmäistä päivää. Johnny sai antibioottikuurin ja hoitaja oli pistänyt hänelle jäykkäkouristusrokotteen, sillä mies ei muistanut koska on sen viimeksi saanut. Toivotaan nyt, että huono onni jättäisi jo perheemme rauhaan edes hetkeksi.\nLoppuun vielä kuvia tästä tomerasta pikku äidistä.\nTäytyyhän kotiäidin vähän bisneksiäkin hoidella taikka juoruilla vain kaverin kanssa\nMukavaa viikon jatkoa lukijat!\nNipsu 18.2.2014, 22:30\nVoe Johanna, ei voi muuta kuin ihailla tuota sun topakkuutta ja positiivista elämän asennetta! Kun mietin teidän perhettä ja elämää (siis siinä määrin, kun teitä tämän blogin myötä tunnen), tulee itselläni ensimmäisenä haikea ja surullinen olo. Sellainen fiilis, että miksi yhdelle perheelle on annettu niin paljon kestettävää, niin paljon vastoinkäymisiä (esimerkiksi juuri Amalian sairaus, läheistesi kuolema ja nyt vielä tämä keskenmeno)…? Jotenkin tuntuu, että tuollaisten asioiden myötä olisi ihan ”oikeutettua” valittaa ja surkutella. Mutta susta huokuu sellainen tarmo ja ”vaikka läpi harmaan kiven” -asenne, josta jokaisella olisi opittavaa. Varmasti vastoinkäymiset ovat aiheuttaneet teillekin surua ja erilaisia tunnemyrskyjä, mutta on niin hienoa, että silti sen synkkyyden keskellä voi nähdä jotain hyvää, ns. pieniä valon pilkahduksia 🙂 Voi kun meillä jokaisella olisi tuo taito! Lauseesta ”Meillä on asiat kuitenkin todella hyvin” eteenpäin sun teksti oli niin puhuttelevaa. Siinä sitä huomasi itsekin pohtivansa, että sen sijaan että aina vertaa omaa elämäänsä ja kokemuksiaan muiden vastaaviin ja surkuttelee, kun ”itsellä ei ole sitä eikä sitä” ja ”on joutunut kokemaan tätä ja tätä”, niin pitäisi muistaa ne asiat, jotka kuitenkin on hyvin ja joista saa olla kiitollinen. Omalla kohdallani esimerkiksi juuri se, että on ihana koti, jossa asua (ei vielä oma mutta kuitenkin koti ja katto pään päällä); on ihana mies ja rakkaita ihmisiä ympärillä; on saanut käydä kouluja ja opiskella haluamaansa alaa; saa elää Suomessa, jossa on työttömyyttä ja paljon epäkohtia, mutta myös niin paljon hyvää kuten ensiluokkainen terveydenhoito ja tietynlainen perusturva kaikissa elämäntilanteissa. Nyt kun oikein miettii, niin tuota listaa voisi jatkaa loputtomiin 🙂 Mutta siis, näiden sepustuksien tarkoitus oli yksinkertaisuudessaan sanoa, että olet Johanna ihana, vahva ihminen, jolla on mahtava elämän asenne. Sä näytät, että oma suhtautuminen asiassa kuin asiassa on pääroolissa, ja vaistoinkäymisetkin voi kääntää voitoksi ja vahvuudeksi, kun vain haluaa ja on sinnikäs. Sä muistutat meitä, että asioilla on aina kaksi puolta; ns. ”ei niin pahaa ettei myös jotain hyvää”.\nMulla tuli jostain kumman syystä mieleen lempiartistini Juha Tapion kappale ”Sitkeä sydän”. Se jotenkin kuvastaa sua ja sun sitkeyttä; sitä että ihminen kantaa erilaisten kokemustensa myötä mukanaan sekä valoa että pimeyttä, mutta sitkeydellä ja oikealla asenteella valo ja elämä kuitenkin vetää pitemmän korren 😉\nMä en muuten koskaan lakkaa ihastelemasta noita teidän hääkuvia <3 Vaikka ne on jo nähnyt aiemminkin, niin silti ne aina vangitsee upeudellaan <3\nPahoittelut kilometrikommentista, mutta saako vielä olla utelias ja kysyä, että mikä Johnny on ammatiltaan…? Olet sen varmaan täällä blogissa jo maininnutkin, mutta multa se on mennyt ohi…\njohanna 23.2.2014, 22:22\nVoi voi kuinka ihana tämä kommentti olikaan, iso kiitos Nipsu <3 Mä kuuntelin heti tuon Juha Tapion laulun ja itkin reilu puoli tuntia ja itku alkoi jo kommenttia lukiessani, mutta itkun jälkeen olo oli hyvä. Kaunis laulu, joka jää ikuisesti mieleeni <3\nJa kiitos, nuo hääkuvat ovat tosiaan ihania <3 Johnny on ammatiltaan putkimies 🙂\nNimetön 18.2.2014, 20:02\nMilloin tyttö on saanut korvakorut?\njohanna 23.2.2014, 22:18\nUT 18.2.2014, 15:49\nAivan ihania kirpparilöytöjä!\nAnja 18.2.2014, 15:20\nOnpa kauniit nukenvaunut, kelpaa pikkuäidin vauvojaan kynnet\njohanna 23.2.2014, 22:15\nNo kyllä kelpaa! 🙂\nChagak 18.2.2014, 11:31\nSulla on ihana blogi! Aito ja rehellinen 🙂 voimia, kyllä vaikeudet menevät ohitse! Itse ostelen facebook-kirppiksiltä, sillä tällä hetkellä kahden pienen lapsen kanssa (5kk ja 1v 7kk) ei jaksa livekirppistellä..\nJoo ymmärrän en mäkään olis saanut rauhassa tehdä ostoksia jollei Johnny olis kierrellyt Ampsun kanssa 🙂\nJa kiitos kovasti ihanista sanoistasi <3\nMerja.T 18.2.2014, 07:48\nItseki käyn aina lukemassa sun blogia, vaik aina jätä komenttia 🙂 Tätä sun blogia vaan on niin ihana lukea <3 Ihania löytöjä löysit kirppikseltä, itseki käyn kirppiksiltä pojille hakemassa. Ihania kuvia <3\njohanna 23.2.2014, 22:09\nNo aika usein sä Merja jätät kommenttia, kiitos siitä 🙂\nKirppikset on ihan parhaita, pitäis käydä useammin vaan!\nemmii 17.2.2014, 22:47\nPakko todeta kyllä tähän alkuun, että sun kirjottamia postauksia lukee enemmän kun mielellään, ja se odotuksen tuska on kauhea jos et kirjoita esimerkiksi päivään ! 😀\nOlette kyllä niin ihana perhe 🙂 Tuijotin vaan hääkuvia ja ne ovat niin täydellisiä, rakkauden täyttämiä. Ja Amalia; niin suloinen, tomera pikku tyttö jonka hymy valloittaa aina! Ja miten hän on kasvanut.. 🙂 Ja tietenkään Nuusku-herraa unohtamatta; suloinen veijari 🙂\nKaikke hyvää teille <3\njohanna 23.2.2014, 22:08\nKiitos, ihanasti sanottu, on aina niin kiva kuulla jos blogi miellyttää 🙂\nJa kiitos muistakin kehuista todella kovasti <3\nKaikkea hyvää sulle myös Emmi! <3\nemmii 17.2.2014, 22:52\nKaikkea * piti kirjoittaa 🙂\nLotta13 17.2.2014, 22:29\nOlipa kiva postaus, ja harmi se johnnyn käsi :/ mutta Amalian ja muiden läheisten avulla pääsette päivä kerrallaan huonon onnen yli :)) mukavaa viikkoa teille!!\njohanna 23.2.2014, 22:05\nembiii 17.2.2014, 22:11\nOlen jo jonkun aikaa lukenut blogiasi ja tänä on paras 🙂 ♡ amalia on niiin reipas ja ihana tyttö! 🙂 jos saa udella mihin idäsi ja siskosi on menehtyny? :'( paranemisia miehellesi♡ ja toivotaan jotta teidän epäonnet kääntyy onneen♡\njohanna 23.2.2014, 22:04\nHih hih, kiitos hirmuisesti! 🙂\nMun iskällä oli synnynnäinen sydänvika ja hän menehtyi 39-vuotiaana kun sydän ei enää kestänyt ja mun pikkusisko menehtyi juuri ennen 2-vuotis syntymäpäiväänsä äkilliseen meningokokin aiheuttamaan verenmyrkytykseen 🙁\nJohnnyn käsi on jo parempi ja tikitkin saan ottaa torstaina pois. No nyt hajos auto, joten vielä ei ihan ole epäonnet kääntyneet onneen, mutta mutta eiköhän tämä taas tästä 😉


Kirje 1927-11-16, Nivalassa / Kyösti Kallio\nKirje 1927-11-16, Nivalassa\nRakkaimpani! ”Kiitos kirjeestäsi. Savenajoon ruvetaan huomenna. Weikko tänään tarkasti sen Korpihaalta ajon ja nyt sen huomasi melkein mahdottomaksi siis luopui koko ajatuksesta. Savireet ovat nyt kunnossa. Se Koivuniemen poika ei ole vielä tullut. Hän itse pyysi palkan ja lupasin sen heti. Sanoin, että maksamme enempi, jos hän vain ansaitsee ja niin iloisesti sanoi, että se onkin niin päin mukava. Luulen, että häntä ovat huomauttaneet puvusta ja hän ei ole uskaltanut tulla. Se palvelija meni kotiinsa sairastamaan. Se lääkäri kävi kolme kertaa ja sanoi hänellä olevan lievän keuhkokuumeen. Kalervo vei hänet hevosella, kun lääkäri lupasi. Me hommasimme tytön tilalle. Se on Ypyästä kotoisin ja ollut kotitalossa kaksi vuotta. Jos vain ei Idaa enää lääkäri lupaa, niin pidämme hänet. Pojat ovat hyvin reippaan ja mukavan näköisiä. Tytöt eivät vielä oikein ole oppineet, vaan Kerttu tykkäsi, kun he niin tunnolla tekevät töitään.Kyllä se isä oli niin, että kaikki ajokalut oli loppuun pidetty ja niin kauan menee ennen kuin hevoset saavat reet peräänsä, kun melkein kaikista on jalakset poikki ja näitä resuja on vielä teivattu? kesällä päälle päätteeksi. Kalervon on yhä pitänyt olla setänsä kanssa korjaamassa noita vehkeitä. Ei ole vielä tuvan korjuuseenkaan ryhdytty, kun pitäisi saada hevoset liikkeelle. Ei Iisakki ole muuttanut Muhjalaan, kun ilmat lämpeni 15 asteeseen, vaan aina tyyni ja vetovesi. Se on ikävä. Kyllä odotamme suvea, että pyörisi mylly. Saa nähdä tuleeko siitä mitään.\nKerttu on innostunut navettaan. Ja Remo on juhlallinen 4 kertaa päivässä täytyy lypsää, kun on niin täysi tuumen. Kyllä Kerttu on ihmeissään, miten paljon on työtä navetassa vaan sattui tuo lievä karjakko ja hän ei osaa laskea ollenkaan ja Kertun niskoille jää kaikki. Otso vain on niin laiska ja Intokin niin saamaton, ettei tahdo tulla mitään. Ne on kiusoja. Hoidossa ei tuntuisi olevan vikaa, vaan mikä sitten lienee.\nKuulehan, kun minä Kainolta kysäsin, milloin hän pääsee ripille ja jos vain pääsee 10 p niin minä tulenkin sinne aikaisemmin ja sieltä tulen Ouluun, sillä sittenhän on jo niin pian joulu, ettei viitsisi olla muualla kuin kotona. Maksoimme tänään palovakuutuksen. Siitä meni 1003 mk ja tässä kuussa on kunnnan veron toinen osa maksettava vaan senhän saamme meijeristä 8000 mk. Meillä oli kyllä yksi lehmä tuntuva, jonka Kertun kanssa olemme suunnitelleet myydä. Saa nähdä miten käy saameko siitä hintaa. Tämä kirje tulee niin mukava, kun minua väsyttää, kun viime yönä valvoin aika paljon. Lopetan ja aamulla jatkan. Hyvää yötä.\nTorstaiaamuna. Yhä on kylmä 19 astetta ja aivan tyyni. Savenajoon ryhdytään ja Isomaa tulee luomaan työnjohtajan kanssa. Toivomme sydämestämme, että rupeasisi tuulemaan ja suveakin toivoisimme, että saisimme traktoria käyttää. Mitään erikoisempaa ei minulle kuulu. Katri kertoi, että hänellä on nälkä, kun ottaa sitä valohoitoa vielä. Lähetimme hänelle leipää ja paistettua lihaa, että saa välipaloina syödä. Kalervokin kertoi, että aina oli nalkä, kun kävi siellä valotuksilla. Lämpöinen tervehdys omaltasi. Korkein siunatkoon työtäsi”


Jäsenrekisteri + ilmoittautumis- ja laskutusohjelma - ppt lataa\nJäsenrekisteri + ilmoittautumis- ja laskutusohjelma\nJulkaistuIsmo Hakola Muutettu yli 6 vuotta sitten\nEsitys aiheesta: "Jäsenrekisteri + ilmoittautumis- ja laskutusohjelma"— Esityksen transkriptio:\n1 Jäsenrekisteri + ilmoittautumis- ja laskutusohjelma\nSuomen Voimisteluliitto Svolin hallitus on tehnyt päätöksen seuroille tarjottavasta jäsenrekisteriohjelmasta ja sen hinnoittelusta. Ohjelmiston toimittaja on Nepton Oy. Ohjelma on suunniteltu voimisteluseuroja varten, ja se on jo käytössä esimerkiksi Vihti-Gym:issä.\n2 Ohjelman hyödyt seuroille\nOhjelmisto on suunniteltu voimisteluseurojen tarpeita varten ja sen lähtökohtana on seuratoimijoiden työn helpottaminen sekä ajan säästäminen. Ohjelmistoa on mahdollista hallinnoida miltä tahansa koneelta, jossa on nettiyhteys. Ohjelmisto helpottaa työtä mm. seuraavissa seuroille tärkeissä osa-alueissa: JÄSENREKISTERI: yhdistyslain edellyttämän jäsenrekisterin ylläpito helposti. (Jos seuralla ei ole omia www- sivuja, käyttö tapahtuu Svolin www-sivujen kautta, seuran omilla tunnuksilla) ILMOITTAUTUMINEN: ryhmiin ilmoittautuminen seuran www-sivujen kautta siten, että ohjelmistoon on määritelty ryhmän maksimiosallistujamäärä sekä automaattiset varasijapaikat.\n3 LASKUTUS: ohjelmisto luo ilmoittautumisen jälkeen laskun suoraan osallistujan sähköpostiin tai vaihtoehtoisesti seura voi lähettää laskun postitse. Lisäksi ohjelma mahdollistaa helppokäyttöisen ryhmäkohtaisen laskutuksen (esim. valmennusmaksut). Ohjelmiston lisäominaisuutena on suora verkkomaksu pankkinappien avulla. Pankki veloittaa nappien käytöstä. TIEDOTTAMINEN: ohjaajien ja jäsenten tiedottaminen sähköisesti ja myös ryhmäkohtaisesti. TAPAHTUMAT: kilpailuiden ja tapahtumien ilmoittautumiset ja laskutukset helposti seuran itsemuokattavaan sähköiseen lomakepohjaan. RAPORTIT: Rekisteri mahdollistaa Svolin vuositilaston tai kunnan avustuksiin liittyvän tiedon keräämisen mm. jäsenjakauman osalta helposti raporteilla. Ohjelman hyödyt seuroille\nLataa ppt "Jäsenrekisteri + ilmoittautumis- ja laskutusohjelma"\nSeuramme on Ikiliikkeessä


Joulupukki on nyt myös tuoteturvallisuuden lähettiläs - Santa Claus Finland\nJoulupukki on nyt myös tuoteturvallisuuden lähettiläs\nMagic Add, UPM Raflatec ja Santa Claus Finland tuovat tänä vuonna alkaneen yhteistyön tuloksena markkinoille blockchain-ratkaisun. Yhteinen blockchain-ratkaisu (lohkoketju-ratkaisu) mahdollistaa suomalaisten tuotteiden aitouden todentamisen maailmalla. Se parantaa tuoteturvallisuutta kuluttajan näkökulmasta sekä mahdollistaa luotettavan tiedonkulun valmistajan ja asiakkaan välillä.\n“Tämä yhteistyö jalkauttaa upeasti suomalaisen Joulupukin tarinaa ja joulupukkiin liitettyjä arvoja koko maailman tietoisuuteen uudenlaisen teknologian ja kuluttajakommunikaation avulla”, kuvailee Santa Claus Finlandin Petri Paarnio yhteistyötä.\nSanta Claus -verified merkinnän taustalla toimivalla blockchain-ratkaisulla varmistetaan tuotteissa olevan Santa Claus -verified koodin alkuperän . Jokainen koodi on yksilöity ja sitä hallinnoidaan pilvipalvelusta käsin. Koodi sisältää tietoa tuotteen alkuperästä, aitoudesta sekä brändin tarinasta. Sen avulla voi myös seurata tuotteen kulkua.\nSanta Claus Finland vastaa Joulupukkisäätiön kaupallisista sopimuksista sekä yhteistyösuhteista. Suomi 100-juhlavuoden kunniaksi Joulupukki lähtee maailmalle ja ottaa samalla suojiinsa suomalaiset tuotteet. Tavoitteena on viedä viestiä uudenlaisesta hyväntahtoisesta toimintamallista ja tarjota kuluttajille kaikkialle maailmassa ainoastaan turvallisia laadukkaita tuotteita.\n”Joulupukki on mitä parhain edustamaan kuluttajaturvallisia, laadukkaita ja kestäviä kotimaisia tuotteita. Luottamusta herättävän suomalaisen hyväntahdonlähettilään tarina tunnetaan kaikkialla maailmassa. Joulupukki edustaa kuluttajien mielessä uskottavuutta, turvallisuutta ja laatua”, kertoo Petri Paarnio.\nMatka alkaa sinivalkoisen Vellamo -veden suojaamisesta. Puhdas ja juomakelpoinen vesi on jokaisen kansalaisoikeus. Blockchain-ratkaisun avulla kuluttaja voi olla varma veden turvallisuudesta ja sen alkuperästä.\nUPM Raflatac on maailman johtavia tarralaminaatin valmistajia. Tarjoamme innovatiivisia ja kestävän kehityksen mukaisia tulevaisuuden tarraratkaisuja yhdistettynä erinomaiseen palveluun. Korkealaatuisia paperi- ja filmitarralaminaattejamme käytetään informaatio- ja tuote-etiketöintiin. Meillä on maailmanlaajuinen tehdas-, jakeluterminaali- ja myyntiyhtiöverkosto ja työllistämme noin 3 000 työntekijää. Liikevaihtomme vuonna 2016 oli 1,4 miljardia euroa (1,5 miljardia dollaria). UPM Raflatac on osa UPM-konsernia.\nMagic Add rakentaa pakkausten internetiä (Internet of Packaging, IoP). Yritys käyttää yksilöityjä tunnisteita ja pilvialustaa, joilla se luo kuluttajapakkauksista nopeasti ja kustannustehokkaasti suurten volyymien älypakkauksia. Suomessa perustetulla Magic Addilla on kumppaneina johtavia pakkausalan yhtiöitä ja globaaleja kuluttajabrändejä. Yrityksen teknologialla samoilla tunnisteilla voidaan tehostaa valmistusta ja logistiikkaa, parantaa tuoteturvallisuutta, kytkeä tuotteeseen sisältöä parantamaan markkinointia ja myyntiä sekä lopulta tehostaa myös pakkausjätteen hallintaa.\nSuomen ensimmäinen luonnon oma mineraalivesi Vellamo on nyt markkinoilla. Laadukas sisältö ja 0,5 litran kierrätettävä Design pullo edustavat 100 prosenttisesti kotimaisen tuotteen ja yrityksen arvoja. Veden luontaisessa koostumuksessa yhdistyvien luonnon omien mineraalien ja sen pH arvo 8,3 tekevät Vellamosta ravintopitoisen ja pehmeän makuisen. Vellamoa on saatavana vuoden 2018 alusta myös matala hiilihappoisena (2,6%) kivennäisvetenä.\nSanta Claus Finland tekee työtä suomalaisen joulupukkibrändin vahvistamiseksi ylläpitämällä vahvaa kumppaniverkostoa yhtenäisen joulubrändin alla. Yhtiö kehittää ja valvoo Joulupukkisäätiön omistaman suomalaisen Joulupukkibrändin immateriaalioikeuksia, markkinointimateriaaleja, tuotteita ja palveluita. Santa Claus Finland edustaa ehyttä ja yhdenmukaista suomalaista joulupukkibrändiä maailmalla.\nJoulupukki on nyt myös tuoteturvallisuuden lähettiläs2017-11-302017-11-30https://santaclausfinland.fi/wp-content/uploads/2016/02/SCF_-2014.pngSanta Claus Finlandhttps://santaclausfinland.fi/wp-content/uploads/2017/11/vellamo2.jpg200px200px\nTammelasta tulee Joulupukin virallinen hyväntahdon kuntaKuulumiset


Talon maalaus Lohja – PintaYkköset\nTalon maalaus Lohja\nTalon ulkomaalaus palvelut paikkakunnallasi Lohja. Laske hinta-arvio ja tilaa talonmaalaus Pintaykkösiltä!\nTalon maalaus palvelut Lohjalla ja lähialueilla!\nToteutamme talon maalaus palvelut Lohjalla myös sinun taloosi!\nOmakotitalojen maalaus on nyt vaivatonta ja edullista Lohjan alueella.\nLaske hinta talon maalaukselle Lohjalla\nLaske talon maalauksen hinta Lohjalla hinta-arvio laskurillamme ja saat hinta-arvion suoraan sähköpostiisi.\nTilaa talon maalaus Lohjalla pintaykkösiltä\nTilaa talon maalaus palvelu Lohjalla Pintaykkösiltä. Talosi saa uuden upean maalipinnan avaimet käteen pakettina.\nTalon maalaus palvelut Lohja\nTalon maalaus Lohja – toimitus sisältö


En Kunglig Affär - Kuninkaallinen salaisuus\nNeliosainen draamasarja Kuninkaallinen salaisuus (En Kunglig Affär, 2020) nähdään Yle Teema Fem -kanavalla 26.12. alkaen ja se on jo joulun alla katsottavana Yle Areenassa.\nBengt Braskeredin käsikirjoittaman ja Lisa James Larsson ohjaaman ruotsalaisdraaman pääosissa nähdään Guldbagge-palkinnolla kahdesti palkittu Sverrir Gudnason sekä arvostettu näytelmäkirjailija ja näyttelijä Staffan Göthe.\nSkandaali sai alkunsa, kun Anna Haijby jätti Tukholman käräjäoikeuteen vuonna 1936 avioerohakemuksen, jossa perusteena oli aviomiehensä Kurtin suhde kuninkaalliseen mieshenkilöön. Hän kuitenkin peruutti ensimmäisen hakemuksen ja korvasi sen toisella, jossa rakastajaa ei mainittu nimeltä. Hovi hyvitteli tapahtumaa maksamalla rouvalle runsaat korvaukset. Myös Kurt Haijby rahasti paljastuksilla uhkaamalla pitkään hovia - joka puolestaan toivoi miehen näin pysyvän vaiti tapahtuneesta. Samaa sukupuolta olevien seksuaalisuhteet olivat tuolloin Ruotsissa rangaistavia, joskin koskemattomuus olisi suojannut kuningasta oikeustoimilta.\nTapaus lopulta tuli julkisuuteen kuninkaan kuoleman jälkeen, kun uusi kuningas Kustaa VI Aadolf ei hyväksynyt asiaa - ja haastoi paljastuksilla uhanneen Haijbyn oikeuteen. Haijby tuomittiin kiristyksestä oikeuteen kuudeksi vuodeksi 1953 ja hän teki itsemurhan vuonna 1965. Varmasti tiedetään, että Haijby ja kuningas olivat tekemisissä toistensa kanssa, mutta ei sitä, oliko suhde romanttinen. Totuutta suhteen todellisesta laadusta ei varmasti tiedetä.\nRanskalainen kirjailija Roger Peyrefitte tuo teoksessaanTableaux de chasse, ou La vie extraordinaire de Fernand Legros, Éd. Albin Michel, 1976, elille Kustaa V. suhteen myös myöhemmin YK:n pääsihteerina toimineeseen ja diplomaattina toimieeseen Dag Harrrarskjölgiin. Maailma on vaan niin pieni. mutta Dag osasi toimia oikein kaikissa tilanteissa!\nHelsingissä Mäntymäen ja puutarhan tienoilla kulkeva tie nimettiin Hammarskjöldintieksi 1962. Sanottiin joskus paikan valintaan vaikuttaneen se, että hän YK:ta edeltäneellä ruotsalaisella virkamiesurallaan olisi matkoillaan Helsingissä iltalenkkeillyt sillä suunnalla.


Korottomuusolettama rahavelassa - Minilex\nPääsäännön mukaan on rahavelka koroton. Sääntö on kuitenkin tahdonvaltainen ja syrjäytettävissä esimerkiksi osapuolten välisellä sopimuksella. Toisin sanoen, jollei koronmaksusta ole sovittu, velallisella ei ole velvollisuutta maksaa korkoa ennen velan erääntymistä. Eri asia on se, että korottomuus oikeudellisena pääsääntönä on kuitenkin vallitsevan luottokäytännön vastainen.\nKorottomuus on pääsääntö ennen eräpäivää. On kuitenkin olemassa erityissäännöksiä, joiden perusteella korkoa on maksettava jo ennen päävelan erääntymistä. Esimerkiksi vahingonkorvaukselle on maksettava viivästyskorkoa jo vahinkotapahtumasta lukien. Vaikka korottomuus onkin siis pääsääntö, on monella alalla ja monissa sopimustyypeissä yleistä käyttää korkolausekkeita. Korkolauseke saattaa sisältyä esimerkiksi sopimuksen liitteenä oleviin vakioehtoihin. Tällöin korkolausekkeen tulemiseen osaksi sopimusta sovelletaan yleisiä sopimusoikeudellisia periaatteita.\nMyöskin velvollisuus maksaa tuottokorkoa edellyttää erityisen perusteen. Irtaimen kauppaa koskevan sääntelyn perusteella kaupan purkutilanteissa on palautettavalle kauppahinnalle maksettava korkoa maksupäivästä lukien. Vastaavia säännöksiä löytyy muistakin laeista. Oikeuskäytännössä onkin alettu noudattamaan periaatetta, jonka mukaan tuottokorkoa tulee maksaa tilanteissa, joissa joku on pitänyt hallussaan toiselle kuuluvaa pääomaa perusteetta.